open-index/open-wikipedia-markdown huggingface dataset:
東涌文東路體育館

**東涌文東路體育館**，香港室內體育館之一，喺東涌文東路三十九號東涌市政大樓地下同二樓，英文叫**Tung Chung Man Tung Road Sports Centre**。行政上歸離島區。設施有籃球場、排球場、羽毛球場、乒乓球檯、活動室、健身室、兒童遊戲室。

館逾四千平方米，二〇一〇年十月九號開張，康樂及文化事務署署長馮程淑儀、建築署署長劉賴筱韞，以及時任離島區議會主席林偉強主持開幕。

## 出面網頁
* 官方網頁
蕙荃體育館

**蕙荃體育館**（）香港室內體育館之一，喺荃灣廟崗街六號。行政上歸荃灣區。1993年12月11日啟用。

## 設施
蕙荃體育館由耀榮建築有限公司起嘅，佔地3,800平方米，駛咗7,076萬港紙。啟用時係區域市政局管理，頭兩間裝咗冷氣嘅室內體育館，另一間係荔景體育館。宜家場館由康樂及文化事務署管理，有一個多用途主場（可分為八個羽毛球場、兩個籃球場或排球場）、一間多用途活動室、一間健身室、三個壁球場或乒乓球室，同埋輔助設施，包括洗手間、更衣室同埋有18個泊位嘅收費停車場。

## 參考

## 出面網頁
* 官方網頁
和興體育館

**和興體育館**，香港室內體育館之一，喺粉嶺和合石，和明里八號，另一邊為百和路，和興遊樂場邊，英文叫**Wo Hing Sports Centre**。行政上歸北區。設施有籃球場、排球場、羽毛球場、網球場、活動室、健身室、壁球場、乒乓球檯、美式桌球檯。

體育館選址近當時未起嘅華明邨同嘅田心臨時房屋區，佔地約0.72公頃。區域市政局喺1989年3月15號，升佢做「第一類工程」。

## 出面網頁
* 官方網頁
黃竹坑體育館

**黃竹坑體育館**，香港室內體育館之一，喺黃竹坑，黃竹坑道一百六十八號，英文叫**Wong Chuk Hang Sports Centre**。行政上歸南區。設施有籃球場、排球場、投球場、羽毛球場、活動室。

## 出面網頁
* 官方網頁
黃泥涌體育館

**黃泥涌體育館**，香港室內體育館之一，喺黃泥涌跑馬地，毓秀街二號，黃泥涌市政大廈四字樓，英文叫**Wong Nai Chung Sports Centre**。行政上歸灣仔區。設施有籃球場、排球場、羽毛球場、壁球場、乒乓球檯、活動室、兒童遊戲室。

## 出面網頁
* 官方網頁
友愛體育館

**友愛體育館**，香港室內體育館之一，喺屯門興安里三號，隔皇珠路為友愛邨，英文叫**Yau Oi Sports Centre**。行政上歸屯門區。設施有籃球場、排球場、投球場、羽毛球場、壁球場、乒乓球檯、活動室、健身室。

體育館選址位於屯門第16區，於1989年3月動工。

## 出面網頁
* 官方網頁
元朗體育館

**元朗體育館**，香港室內體育館之一，喺元朗馬田路五十二號，元朗文化康樂大樓三、四樓，英文叫**Yuen Long Sports Centre**。行政上歸元朗區。設施有羽毛球場、活動室、籃球場、排球場、健身室、乒乓球檯、兒童遊戲室。館開朝七晚十一，除咗定期保養日。

館七千六百平方米，二〇一七年六月六號開張。建築物由巴馬丹拿建築師事務所同建築署設計。

## 攷

## 出面網頁
* 官方網頁
源禾路體育館

**源禾路體育館**（）香港室內體育館之一，喺沙田源禾路八號，近沙田鄉事會路，近城門河。行政上歸沙田區。設施有籃球場、排球場、投球場、羽毛球場、壁球場、乒乓球檯、活動室、健身室。

體育館佔地0.8公頃，耗資2,500萬港紙，分別喺1985年6月動工，1988年4月起好。最後喺1988年4月25號啟用，係沙田區第二間體育館，由區域市政局管理。

## 史
1980年代，區域市政局喺沙田新市鎮增建體育設施，其中喺沙田市中心劃咗一幅0.8公頃嘅地，斥資2,500萬港紙起體育館。工程喺1985年6月動工，1988年4月起好。1988年4月25號啟用，繼美林體育館後，為區市局喺沙田區第二間體育館。初時館內得主場冇冷氣，加上唔多人知，所以使用率偏低，剩係得禮拜六日同夜晚多啲人租場。

2000年1月1日，香港特區政府解散區市局後，由康樂及文化事務署接手管理。

原本個場英文名係「**Yuen Wo Road Indoor Recreation Centre**」，直到2002年修訂《公眾衞生及市政條例》後易為現名。

## 設施
而家全場都有冷氣，多用途主場地下鋪咗楓木地板，可以做投球場，兩個籃球場或排球場，又或者八個羽毛球場。另外有兩個可以做乒乓球室嘅壁球室，兩個面積分別109同86平方米嘅多用途活動室，同埋一個面積93平方米的健身室。

2009年曾經用嚟搞第二屆全港運動會乒乓球比賽。

## 出處

## 出面網頁
* 官方網頁
西伊豆町

**西伊豆町**（**にしいずちょう**）係日本靜岡縣一個町，人口7千。

File:Yuuyake.JPEG|西伊豆霞
File:Koganezaki.jpg|黃金崎
File:Dogashima_20121019.jpg|堂ヶ島
File:Dogashima_20120114.jpg|堂ヶ島溫泉


## 出面網頁

* 
* Wikitravel上嘅西伊豆町 
*
唐人新村

**唐人新村**（），喺香港新界元朗區屏山南部，以低密度住宅為主。唐人新村路係連接唐人新村嘅主要道路，村內仲有沙井路，主要交通為新界區專線小巴31線同埋支線31A線。

## 歷史
唐人新村唔係原住村落，早年人口唔多，喺1950年代先俾人開發。1952年，李希望教士同埋潘慈惠教士從元朗市來到屏山開荒，喺屏山唐人新村近屏康里開辦教會事工，即係新界神召會屏山堂。翌年，教會租到靜園農場，即係惠群學校（喺2006年停辦）前身。1970年，金蘭觀從九龍城福佬村道遷至唐人新村現址，嗰時新界元朗理民府理民官鄧樂等擔任主禮剪綵嘉賓，到賀嘉賓極眾，港九新界哄動，報章亦大加報導。1990年代開始，唐人新村被開發為低密度住宅區，獨立洋房聚集喺唐人新村沙井路、唐人新村路一帶。而合興食油亦喺1991到1993年間將生產廠房由應用不敷嘅荔枝角青山道搬去嗰度。

城巴喺1990年代末曾設有唐人新村車廠，具體位置喺唐人新村路丈量約份第121約第1263號地段、第1207號地段餘段、第1265號地段餘段同埋第1208地後段A段。間廠喺2001年俾城巴屯門車廠所取代，原址而家係中港混凝土有限公司嘅混凝土攪拌站。

## 發展
2013年4月16號，香港政府展開喺元朗南發展房屋嘅可行性研究，發展完成後，佢會成為元朗新市鎮嘅延伸部分。唐人新村位處未來元朗南發展區嘅「花園城區」，係一個低密度住宅發展嘅社區，以配合而家低層同埋低密度嘅住宅社區，同埋一啲已規劃嘅發展。「花園城區」提供寧靜同埋綠化嘅環境，通過規劃嘅休憩用地及網絡保留嘅次生樹林同埋天然河溪，配合現有嘅寧靜生活環境，連同唐人新村南面嘅田園地帶，營造喺園林同埋綠蔭中居住嘅氛圍。呢啲住宅社區係按現行分區計劃大綱圖訂定嘅地積比率（1倍）發展。

發展局表示，包括考慮將元朗南已經荒廢或者被破壞嘅農地及工業用地改作其他用途，以滿足香港嘅整體房屋及其他需要；喺制訂土地用途建議及發展密度時，會考慮附近鄉村嘅特色及文化遺產，亦希望透過此規劃加強同元朗新市鎮及周邊發展嘅連繫，包括擬議嘅洪水橋發展區。發展局強調暫時唔考慮以發展香港新市鎮模式喺上述嘅地方進行大規模嘅收地行動，另外亦唔排除公私營合作嘅可能性。

## 住宅同洋房
唐人新村而家有一啲低密度住宅同埋獨立洋房，主要項目包括：

* 柏巒
* 柏𣾷
* 采茵軒
* 金碧花園
* 翠峰
* 瑋珊園
* 翠疊軒
* 啟欣軒

## 交通
### 小巴
31

* 星期一到星期日：

* 上晝 06:00 - 夜晚 11:00
* 元朗（康景街）> 唐人新村（循環線）

**31A**

* 星期一到星期五（除咗公眾假期）：
* 上晝 07:00 - 上晝 08:30
* 唐人新村 > 元朗廣場（循環線）

## 參考
黑莓公司

**黑莓公司**（，，），原名 （口語通常簡稱 **RIM**，），係加拿大一間通訊公司，主要嘅產品有BlackBerry電話、黑莓企業通訊系統（BlackBerry Enterprise Server）同收購返嚟嘅 QNX。

2016年，TCL集團攞到BlackBerry嘅全球授權，並聯同印度Optiemus、BB Merah Putih各自分開去製造、生產同埋出售BlackBerry嘅流動裝置。

## 參考


## 註
亞公角籃球場

**亞公角籃球場**，香港公園之一，遊樂場之一，喺新界沙田亞公角，亞公角街，亞公角漁民新村，英文叫**A Kung Kok Basketball Court**。行政上歸沙田區。設施有籃球場，設有泛光燈，全面禁煙。場開朝七晚十一，歸康樂及文化事務署管。
楓樹窩村籃球場

**楓樹窩村籃球場**，香港公園之一，遊樂場之一，喺青衣楓樹窩，清譽街楓樹窩村，英文叫**Fung Shue Wo Resite Village Basketball Court**。行政上歸葵青區。設施有籃球場，歸康樂及文化事務署管。

## 出面網頁
* 官方網頁
下灣村籃球場

**下灣村籃球場**（）係香港一公園同遊樂場，喺元朗新田落馬洲下灣村，下灣村東路邊，行政上歸元朗區，歸康樂及文化事務署管，設施有籃球場。

## 出面網頁
* 官方網頁
坑口籃球場

**坑口籃球場**，香港公園之一，遊樂場之一，喺將軍澳坑口，坑口村中間，近萬安里同龍和里，英文叫**Hang Hau Basketball Court**。行政上歸西貢區。設施有籃球場，歸康樂及文化事務署管。

## 出面網頁
* 官方網頁
海珠路遊樂場

**海珠路遊樂場**，香港公園之一，遊樂場之一，喺屯門海珠路，近屯門鄉事會路，英文叫**Hoi Chu Road Playground**。行政上歸屯門區。設施有籃球場。

## 出面網頁
* 官方網頁
鯉魚門籃球場

**鯉魚門籃球場**（**Lei Yue Mun Basketball Court**）係香港一籃球場，喺鯉魚門鯉魚門海傍道東，行政上歸觀塘區。場開朝七晚十一，歸康樂及文化事務署管。

## 出面網頁
* 籃球場(戶外免費球場)
彩虹道體育館

**彩虹道體育館**，香港室內體育館之一，喺黃大仙雙喜街，英文叫**Choi Hung Road Sports Centre**。行政上歸黃大仙區。設施有籃球場、排球場、羽毛球場、壁球場、乒乓球檯、活動室、健身室。

## 出面網頁
* 官方網頁
翠嶺里遊樂場

**翠嶺里遊樂場**，香港公園之一，遊樂場之一，喺將軍澳彩明街，英文叫**Chui Ling Lane Playground**。行政上歸西貢區。設施有籃球場兩個。公園開朝九晚十。
麴

**麴**，又叫做**麴糵**，釀酒嗰時又叫做**酒母**，係米、糯米、小麥、大麥、黑麥、燕麥、豆類等糧食作物，同埋外皮碾磨而成嘅白色粉末米糠或麥麩受到麴黴菌等微生物感染，經發酵令到微生物有效繁殖而得到嘅產品，廣泛應用於白酒、黃酒、清酒、醋、醬油、甜麵醬、濕倉普洱茶、味噌、泡盛同醪糟等發酵食品中，係東亞、東南亞同喜馬拉雅地區特有嘅發酵技術。
百和路籃球場

**百和路籃球場**，香港公園之一，遊樂場之一，喺新界粉嶺置華里，近百和路，英文叫**Pak Wo Road Basketball Court**。行政上歸北區。設施有籃球場。場全日開放，歸康樂及文化事務署管。
麴氏

**麴氏**係一個中文姓氏。

## 出名人物
*麴義：東漢末年軍閥袁紹部下將領
*麴勝：東漢末年金城叛軍首領
*麴演：三國人物，原韓遂部下，後與蔣石殺韓遂而降曹操，最終復叛，被蘇則誘殺
*麴光：曹魏西平叛軍首領
*麴英：曹魏西平叛軍首領
*麴允：西晉末年大臣、將領
*麴嘉：麹氏高昌國嘅開國君主
*麴智盛：麹氏高昌國末代高國君
*麹莽布支：吐蕃帝國一位軍事人物
寶湖道籃球場

**寶湖道籃球場**，香港公園之一，遊樂場之一，喺大埔寶湖道，廣福邨邊，英文叫**Plover Cove Road Basketball Courts**。行政上歸大埔區。設施有籃球場，歸康樂及文化事務署管。

## 出面網頁
* 官方網頁
筲箕灣配水庫遊樂場

**筲箕灣配水庫遊樂場**，香港公園之一，遊樂場之一，喺筲箕灣耀興道，英文叫**Shau Kei Wan Service Reservoir Playground**。行政上歸東區。設施有籃球場、緩跑徑、健體設施及長者健體設施、飲水機、避雨亭及座椅。場開朝七晚七。
上水鄉籃球場

**上水鄉籃球場**，香港公園之一，遊樂場之一，喺新界上水，上水鄉西北近寶運路，英文叫**Sheung Shui Heung Basketball Court**。行政上歸北區。設施有籃球場。

## 出面網頁
* 官方網頁
船灣聯村籃球場

**船灣聯村籃球場**，香港公園之一，遊樂場之一，喺大埔船灣，船灣聯村，汀角路東邊，英文叫**Shuen Wan Joint Village Basketball Court**。行政上歸大埔區。設施有籃球場。場開朝七晚十一，歸康樂及文化事務署管。

## 出面網頁
* 官方網頁
青善街籃球場

**青善街籃球場**，香港公園之一，遊樂場之一，喺屯門青海圍，青善街邊，英文叫**Tsing Sin Street Basketball Court**。行政上歸屯門區。設施有籃球場。

## 出面網頁
* 官方網頁
永寧籃球場

**永寧籃球場**，香港公園之一，遊樂場之一，喺新界粉嶺龍躍頭永寧村，英文叫**Wing Ling Basketball Court**。行政上歸北區。設施有籃球場，歸康樂及文化事務署管。

## 出面網頁
* 官方網頁
南丫北榕樹灣籃球場

**南丫北榕樹灣籃球場**，香港公園之一，遊樂場之一，喺南丫島榕樹灣，英文叫**Yung Shue Wan Basketball Court, North Lamma**。行政上歸離島區。設施有籃球場，歸康樂及文化事務署管。

## 出面網頁
* 官方網頁
新塘村遊樂場

**新塘村遊樂場**，香港公園之一，遊樂場之一，喺大埔林村新塘村，林錦公路入，英文叫**San Tong Tsuen Playground**。行政上歸大埔區。設施有籃球場。公園開朝七晚十一。

## 出面網頁
* 官方網頁
坑口文曲里公園草地滾球場

**坑口文曲里公園草地滾球場**，香港公園之一，遊樂場之一，喺將軍澳坑口文曲里六號，坑口文曲里公園西面，英文叫**Hang Hau Man Kuk Lane Park Bowling Green**。行政上歸西貢區。設施有草地滾球場。
抹大拉學院

**抹大拉學院**（ 或者 ）可以係：
*抹大拉學院 (劍橋大學)
*抹大拉學院 (牛津大學)
*抹大拉堂（Magdalen Hall），牛津大學赫福學院前身
抹大拉學院 (劍橋大學)

**抹大拉學院**（，，又譯**莫德林學院**、**麥格達倫學院**）係劍橋大學其中一個成員學院。

學院喺 1428 年創立，嗰陣時叫「白金漢學院」（），係一間本篤會修道院。後來由於英倫宗教改革，學院喺 1542 年改名「抹大拉學院」，紀念抹大拉人馬利亞，同英倫大部分基督教修道院一齊由羅馬天主教轉投英倫聖公會。抹大拉學院喺 1988 年由男校轉成男女校，係牛津同劍橋當中最遲開始收女生嘅學院。

抹大拉學院嘅本科生人口有三百幾人，喺劍橋大學嘅學院之中算少。抹大拉學院保留唔少古典傳統，例如學期期間每日都舉行齋靠蠟燭照明嘅正式晚餐（formal hall）。

抹大拉學院嘅樓宇有齊幾百年嚟嘅各種建築風格，其中幾得意嘅地方係學院本部嘅樓多數係用磚起，少數用石起，同多數傳統學院掉轉。宿舍大部分係二十世紀同廿一世紀初起好，新樓同舊樓互相輝映。

## 睇埋

* 抹大拉學院 (牛津大學)

## 參考
抹大拉人馬利亞

**抹大拉人馬利亞**（、、，抹大拉係地方名），又譯**瑪利亞瑪達肋納**、**抹大拉嘅馬利亞**，係一個喺公元一世紀活躍嘅猶太人女性，耶穌嘅跟隨者，《新約聖經》有記載佢嘅事蹟。

## 聖經記載
耶穌喺各城各鄉傳道嘅時候，同耶穌一齊嘅除咗十二個門徒之外，重有俾耶穌醫好嘅幾個婦女，抹大拉人馬利亞就係其中一個。耶穌醫好咗抹大拉人馬利亞，趕出佢身上嘅鬼。佢信咗耶穌之後，獻出自己嘅財物，畀耶穌同門徒。

當耶穌被補帶到大祭司嘅聖殿審判嘅時候，門徒都離開耶穌逃走。耶穌釘十字架嘅時候，環境極之惡劣，但抹大拉人馬利亞跟耶穌到十字架下，睇住耶穌受苦，斷氣，埋葬。

安息日過後，抹大拉人馬利亞喺天未光嘅時候，就到耶穌嘅墳墓，並發現墳墓已經空咗，其他門徒嚟到，見到空墳就走咗，只有馬利亞留喺空墳墓度喊，所以佢將成為第一個見到復活後嘅耶穌嘅見證人。

## 參考
抹大拉學院 (牛津大學)

**抹大拉學院**（，）係牛津大學其中一個成員學院。佢哋出名每朝六點會有合唱團喺學院屋頂唱歌。學院花園風景靚，仲有養鹿。

## 睇埋

* 抹大拉學院 (劍橋大學)
南伊豆

**南伊豆**（**みなみいず**）係日本靜岡縣一個町，人口7千。

## 相

File:Irozaki_-_panoramio.jpg|石廊埼
File:Irozaki_lighthouse.JPG|石廊埼燈塔
File:Izu - panoramio - ion66 (16).jpg|波勝崎
File:Yumigahama Minamiizu Shizuoka pref Japan01s.jpg|弓ヶ浜
File:青野川 - panoramio.jpg|青野川


## 出面網頁
* 
* 
* 
* 
*
維多利亞公園戶外草地滾球場

**維多利亞公園戶外草地滾球場**，香港公園之一，遊樂場之一，喺銅鑼灣興發街一號，維多利亞公園北邊，近維園道，英文叫**Victoria Park Outdoor Bowling Green**。行政上歸灣仔區。設施有草地滾球場。場開朝七晚十一，歸康樂及文化事務署管。

## 出面網頁
* 官方網頁
湖山草地滾球場

**湖山草地滾球場**，香港公園之一，遊樂場之一，喺屯門湖山路，夾喺湖安街同湖秀街之間，英文叫**Wu Shan Bowling Green**。行政上歸屯門區。設施有草地滾球場，歸康樂及文化事務署管。

場二〇〇三年開張，場內球道六條，球場條畀八人玩。屯門草地滾球會以此為主場。

## 出面網頁
* 官方網頁
何文田體育館

**何文田體育館**，香港室內體育館之一，喺九龍何文田，忠義街一號，英文叫**Ho Man Tin Sports Centre**。行政上歸九龍城區。設施有乒乓球檯、美式桌球檯、活動室、網球場、健身室、兒童遊戲室。

館一九九六年底動工，耗資三億一千一百萬港圓。一九九九年十二月開張，二〇〇〇年五月十五號開幕典禮。

## 攷

## 出面網頁
* 官方網頁
聯和墟體育館

**聯和墟體育館**，香港室內體育館之一，喺粉嶺聯和墟，和滿街九號，御庭軒基座三樓，英文叫**Luen Wo Hui Sports Centre**。行政上歸北區。設施有乒乓球檯、健身室、活動室、舞蹈室、兒童遊戲室。

館二〇〇三年十一月十九號開張。歸康樂及文化事務署管。

## 攷

## 出面網頁
* 官方網頁
屯門高爾夫球中心

**屯門高爾夫球中心**，香港哥爾夫球場之一，喺屯門龍門路五十四號，英文叫**Tuen Mun Golf Centre**。行政上歸屯門區。場面積四公頃八五。一九九五年二月廿六號開張啓用，歸康樂及文化事務署管。場有哥爾夫球設施，分兩層，發球練習場球道九十一條，以及練習果嶺同沙坑。

## 出面網頁
* 官方網頁
齋校

**齋校**係指一間淨係收一種性別學生嘅學校。呢種教育模式叫做**單性別教育**（）。淨係收男仔嘅學校叫**男校**（），淨係收女仔嘅學校叫**女校**（）。
男女校

**男女校**係指一間學校同時教男仔同女仔。呢種教育模式又叫**混合性別教育**（）。

男女校嘅相反係實行單性別教育嘅學校。
和宜合道高爾夫球練習場

**和宜合道高爾夫球練習場**，香港高爾夫球場之一，喺葵涌梨木樹，和宜合道二百九十八號，和宜合道運動場邊，英文叫**Wo Yi Hop Road Golf Driving Range**。行政上歸葵青區。有高爾夫球設施。

場一九九五年九月十四號開張，歸康樂及文化事務署管。場有發球練習場球道十五條，球道至長為六十碼。

## 出面網頁
* 官方網頁
銅鑼灣運動場

**銅鑼灣運動場**，香港運動場之一，喺銅鑼灣高士威道，香港中央圖書館隔籬，英文叫**Causeway Bay Sports Ground**。行政上歸灣仔區。設施有運動場、草地球場、網球場。

原地曾為**[[海軍球場]]**，二十世紀六十年代之前，曾經係香港甲組足球聯賽主要比賽場地，當時看台有六千觀眾席。

場一九八三年五月開張，有二公頃四，看台已拆。一九九四年改建過，今下有草地足球兼欖球場一個，跑道五條，長一百米，緩跑徑一條，長四百米，另有網球場六個，同埋網球練習場兩個。

## 出面網頁
* 官方網頁
松崎

**松崎**（**まつざき**）係日本靜岡縣一個町，人口6千1百。

## 相

File:Matsuzaki_Kaigan_-01.jpg|松崎海皮
File:KumomiOnsenSpa.JPG|雲見溫泉
File:Oosawa_Onsen_Shizuoka_01.jpg|大澤溫泉
File:Chohachi_Matsuzaki_Shizuoka_Japan.jpg|伊豆長八美術館
File:Namakokabe_-01.jpg|海參牆
File:Kumomi-Sengen-jinja_(Honden).jpg|雲見淺間神社
File:Iwashinagakko.jpg|岩科學校
File:Matsuzaki hananosanseien.jpg|道之驛 花之三聖苑
File:Tokiwaohashi -01.jpg|常盤大橋


## 出面網頁
* 
* 
* 
* 
*
連讀變調

**連讀變調**係變調嘅一種形式，即啲語素嘅聲調喺詞、詞組入便抑或啲詞、詞組之間受前後語素聲調嘅影響而相應發生變化嘅現象。
九龍仔運動場

**九龍仔運動場**，香港運動場之一，喺九龍城九龍仔，延文禮士道西面山上，九龍仔公園之南，英文叫**Kowloon Tsai Sports Ground**。行政上歸九龍城區。設施有運動場、草地球場，以及十一人天然草地足球場。

場一九六四年六月開張，有二公頃一三，歸康樂及文化事務署管。

## 參考

## 出面網頁
* 官方網頁
形態素變調

**形態素變調**（；），有啲學者又叫變音，即唔同於連讀變調、承擔含義分別功用嘅變調。形態素變調講緊一個形態素嘅聲調喺某啲語境或者意思下要變，變到同單獨讀嗰陣唔同。

呢種現象尤其常見於一隻合成詞最尾嘅音節，被指通常出現喺語義上同細小嘅嘢、食物、疾病相關嘅字詞。

## 粵語例子
粵語入邊嗰啲形態素變調，通常都係由比較低音嗰啲聲調（3 4 5 6）變做高音啲嘅 1 2 。以下係被指有形態素變調情況嘅香港粵語字詞：

:

## 第啲漢語
唔少喺粵語周圍嘅漢語都被指有形態素變調嘅現象，例子有台山話同埋客家話嘅某啲方言呀噉。

## 睇
*形態素
*形態素變體
*詞形變化‎
*句尾助詞

## 考
沙田運動場

**沙田運動場**，舊稱**源禾路運動場**，香港運動場之一，喺沙田源禾路十八號，臨近城門河，隔馬路為禾輋邨，英文叫**Sha Tin Sports Ground**。行政上歸沙田區。設施有運動場、草地球場，以及十一人草地足球場。

場一九八三年落成，今下歸康樂及文化事務署管。場做咗香港甲組足球聯賽球隊，沙田體育會嘅訓練球場及主要比賽場地。

## 出面網頁
* 官方網頁
情節漏洞

**情節漏洞**（**plot hole**）指一個故仔某啲情節之間邏輯上嘅矛盾。通常情節漏洞都唔係專登整出嚟嘅，而係作者本人唔記得咗之前嘅劇情，寫後面嗰陣寫咗啲同之前矛盾嘅情節。
頂真

**頂真**，又叫**連珠**、**蟬聯**，係種修辭手法，即係指將上一句句尾嘅字詞或短語作為下句子句嘅開頭。頂真嘅句子一句句首尾相連，好容易察覺。

頂真可以令詞句遞接緊湊，表達生動暢達。
## 例子
# 公園裡有**樹**，**樹**上有松鼠。
# 財富並非永久嘅**朋友**，**朋友**就係永久嘅財富。
# 呢度周圍**有美麗嘅風景**，**有美麗嘅風景**就能帶嚟好心情。
# 校園裡有一座大**操場**，**操場**上有好多**學生**，**學生**面上充滿笑容。
# 「夏蟲也為我**沉默**，**沉默**是今晚的康橋。」徐志摩《再別康橋》
# 「明日復**明日**，**明日**何其多 。」錢福《明日歌》
# 公園裏有長椅，長椅上有老人家乘涼。
# 韓愈《師說》：
#* 「古之學者必有**師**。**師**者，所以傳道、受業、解惑也。」
#* 「人非生而知之者，孰能無**惑**？**惑**而不從師，其為惑也，終不解矣。」
# 《木蘭辭》多次用咗頂真嘅手法，例如：
#*「軍書十二**卷**，**卷**卷有爺名。」
#*「歸來見**天子**，**天子**坐明堂。」
#*「出門看**火伴**，**火伴**皆驚忙。」

## 睇埋

* 層遞
小稱 (語言學)

**小稱**（）喺語言學裏便指一種語法、語用範疇，用來表示同類嘢之中細啲嘅，進而表達喜愛、親暱、輕蔑、嫌惡等等感情色彩。啲漢語裏便表達小稱有諸多手段，有詞綴式（譬如「屋仔」，「牛」）、詞尾式（譬如「」）、音變式（變調、變聲、變韻）、變調式（即小稱變調）等。

## 粵語
小稱喺漢語各種方言入面都好常見，粵語都唔例外。粵語小稱可以按表現方法分為加綴（「仔」、「子」、「兒」）、變音同變調，亦都可以用曹逢甫提出嘅「語法化輪迴」框架分為六個語法化階段。

## 西班牙文
喺西班牙文入面，小稱可以用來講一啲小動物，例如貓係gato/gata，貓仔貓女就係gatito/gatita。另外，用喺形容詞上面，可以減低一啲貶義詞嘅冒犯性，例如話一個人肥最好就用gordito/gordita，而唔係gordo/gorda，類似英文入面fat同chubby嘅分別。

## 參考資料
小稱變調

**小稱變調**係指啲語言當中、特別係啲漢語當中單純透過轉變聲調嚟表達小稱嘅現象。粵語當中嘅小稱變調有廣州話嘅高升、高平，四邑話嘅低降，茂名話嘅高揚，增城話嘅高降等等。

## 考
恒貴街遊樂場

**恒貴街遊樂場**，香港公園之一，遊樂場之一，喺屯門恒貴街五號，英文叫**Hang Kwai Street Playground**。行政上歸屯門區。設施有硬地球場。

## 出面網頁
* 官方網頁
高埔遊樂場

**高埔遊樂場**，香港公園之一，遊樂場之一，喺元朗錦田高埔路，英文叫**Ko Po Playground**。行政上歸元朗區。設施有硬地球場。
新田足球場

**新田足球場**（）係香港一公園同遊樂場，喺新界元朗新田米埔隴路，行政上歸元朗區，設施有硬地球場。
陳瑞輝

**陳瑞輝**（；）係香港男藝人，2018年透過參加ViuTV選秀節目《Good Night Show 全民造星》30強而入行，成為男子偶像組合MIRROR其中一個成員。

前無線電視旗下女藝人陳思圻(原名陳偉琪)係佢嘅堂細妹。

## 演出
### 廣告
*匯豐旅遊保險
*pizza hut 
*vivo
*FILA Fusion
*The club
*Lee
*周生生
*Gatsby 
*Musium
*Etude house
*LaysMAXX
*香港旅遊發展局

### MV 客串
* 2020年：江𤒹生-特登
* 2020年：王智德-特_登(惡搞)

### 電視節目（ViuTV）
* 2018年：《Good Night Show 全民造星》參賽者
* 2018年：《Good Night Show Mirror Go》演出
* 2019年：《Mirror Go》演出
* 2019年：《全民造星2》參賽者
* 2021年：《囝囝女女730》主持
* 2023年：《幫手預埋我》主持
* 2025年：《爆谷一周（第三輯）》第22集嘉賓
* 2025年：《夜粥先生幾多點》主持

### 電視劇（ViuTV）
*2020年：《男排女將》 飾演 Frankie
*2022年：《IT狗》 飾演 常樂（Never）
*2022年：《野人老師》 飾演 顏家棟
*2025年：《麻甩媽咪》 飾演 林逸安
*未播：《IT狗2.0》 飾演 常樂（Never）

## 音樂作品
*2024年：《皮思苦》
*2024年：《FING!》（同王智德、江𤒹生、楊樂文合唱）
*2025年: 《聚焦這一秒》（同余香凝合唱）
*2025年:《DUM!》（同王智德、江𤒹生、楊樂文合唱）

## 出面網頁
* 
* 
* MakerVille - 陳瑞輝
蔡曉童

**蔡曉童**（，），藝名**童童**，係香港YouTuber，亦係網上短片平台小薯茄嘅成員。佢外貌可愛加上喺小薯茄嘅短片中演技出色而受到歡迎。

## 演出經歷
童童喺2016年開始參與小薯茄嘅短片拍攝，喺「你收嗲啦」系列短片飾演火爆角色亦係佢代表作品之一。

童童除咗喺Youtube發展，亦多咗喺傳統電視台主持嘅經驗，2022到2023年擔任ViuTV節目《MM730 - 粉絲褔利署》嘅固定主持，節目逢禮拜二播出。

## 演出作品
### 電視節目（[[ViuTV]]）

### 電視劇（ViuTV）

### 電影

### 微電影

### 電視廣告
*2019年：3M香港 Nexcare荳痘隱形貼 — 一貼升吸
*2024年：Keeta香港外賣自取推「低過堂食價」優惠送得快多嘢嗌
**<big>遊戲配音</big>**

* 2022年：跑Online（露璐亞）

**<big>舞台演出</big>**
*2021年：試當真「《試當真一週年現場版》（暫名）」
*2022年：小薯茄「《小薯茄It’s party time 》」
*2023年：《死鬼老婆 》
*2025年：《Suck樂園》

### MV
*2023年：Fatboy《Jap Jap》
*2024年：黃妍《黃言》
*2025年：鄺旨呈《Siu 4》
*2025年：盧瀚霆《你都有今日》
*2025年：張天穎《講給我聽聽》

## 參考

## 出面網頁
*
*
*
大菜園花園

**大菜園花園**，香港公園之一，遊樂場之一，喺長洲大菜園，大菜園路近建新里，英文叫**Tai Tsoi Yuen Garden**。行政上歸離島區。設施有門球場，開晏二晚六，逢禮拜四保養草地。歸康樂及文化事務署管。園內禁煙。

## 攷
天業路人造沙灘球場

**天業路人造沙灘球場**，香港公園之一，遊樂場之一，喺新界天水圍，天業路，英文叫**Tin Yip Road Artificial Sand Court**。行政上歸元朗區。設施有排球場、手球場。場分唔同時間。沙灘排球場，禮拜一、三、五、日，開朝八晚十。禮拜三保養日，朝八時晚五時停開。沙灘手球場，禮拜二、四、六，開朝八晚十。
調景嶺體育館

**調景嶺體育館**，香港室內體育館之一，喺將軍澳調景嶺，翠嶺路二號，英文叫**Tiu Keng Leng Sports Centre**。行政上歸西貢區。設施有體育館。館開朝七晚十一時，除咗定期保養日。

館歸康樂及文化事務署管。二〇一五年四月二十三號開張。館址原擬與圖書館，以及知專設計學院土地一併撥作興建居屋，並已完成規劃，但因孫九招而胎死腹中。及後改作政府用地，至二〇〇八年八月，調景嶺臨時單車公園開幕為止。單車公園二〇一一年九月一號停用，之後興建體育館。

## 參考

## 出面網頁
* 官方網頁
圓洲角體育館

**圓洲角體育館**，香港室內體育館之一，喺新界沙田圓洲角，銀城街三十五號，圓洲角綜合大樓，英文叫**Yuen Chau Kok Sports Centre**。行政上歸沙田區。設施有體育館。館開朝七晚十一。

館佔地五千九百七十平方米，二〇一六年十二月十二號開張。屋宇由巴馬丹拿建築師事務所同建築署設計、瑞安建業承建。


File:Yuen Chau Kok Sports Centre Outdoor Climbing wall 201612.jpg|戶外攀登牆
File:Yuen Chau Kok Sports Centre Level 4 Bowing Green 201612.jpg|四樓室內人造草草地滾球場
File:Yuen Chau Kok Sports Centre Podium Garden 201612.jpg|四樓戶外花園

## 攷

## 出面網頁
* 官方網頁
劇種

**劇種**可以係：
* 戲曲種類：傳統戲劇嘅分類
* 劇集種類：電視劇、網絡劇嘅分類
馬鞍山運動場

**馬鞍山運動場**（）係香港一運動場，喺沙田馬鞍山恆康街一號，行政上歸沙田區，設施有運動場、草地球場，球場為十一人草地足球場。

1999年12月28號，臨時區域市政局主席劉皇發主持揭幕。今下歸康樂及文化事務署管。

## 攷

## 出面網頁
* 官方網頁
程仁富

**程仁富**（，，藝名：**程人富**）係香港嘅演員、YouTuber同KOL，同時係網上短片頻道「小薯茄」嘅成員。畢業於香港浸會大學電影學院高級文憑同香港城市大學創意媒體學院學士，主修導演。

## 演出作品
### 電視劇（ViuTV）

### 電視劇（港台電視）

### 電視節目（ViuTV）

### 電視節目（HOY TV）

### 微電影／電影短片

### 電影

### 網劇

### 舞台演出
*2021年：試當真「《試當真一週年現場版》（暫名）」

## 參考

## 出面網頁
*
*
*
彪·韋德

**威廉·佛洛伊德·彪·韋德**（；）係美國一個律師、生意人同政治人，佢喺1991年至1997年做第68任，喺2016年美國總統選舉嗰陣用嘅朵去選美國副總統，之後又喺2020年同當奴侵爭做共和黨提名去選總統。

## 參考
鄭號錫

**鄭號錫**（**정호석**，**Jung Ho Seok**，），藝名 **j-hope**（**제이홉**）係南韓藝人，男子組合防彈少年團成員。

## 出面網頁
*
歌和老街壁球及乒乓球中心

**歌和老街壁球及乒乓球中心**，香港室內體育館之一，專門玩壁球、乒乓球，喺九龍塘歌和老街同達之路交界，英文叫**Cornwall Street Squash & Table Tennis Centre**。行政上歸深水埗區。

## 出面網頁
* 官方網頁
粉嶺新城市壁球場

**粉嶺新城市壁球場**（）係香港一室內體育館，專門玩壁球，喺新界粉嶺新運路71號，行政上歸北區。

## 出面網頁
* 官方網頁
西貢壁球場

**西貢壁球場**，香港室內體育館之一，專門玩壁球，喺西貢惠民路，英文叫**Sai Kung Squash Courts**。行政上歸西貢區。

## 出面網頁
* 官方網頁
沙田賽馬會公眾壁球場

**沙田賽馬會公眾壁球場**，香港室內體育館之一，專門玩壁球，喺沙田源和路十二號，英文叫**Sha Tin Jockey Club Public Squash Courts**。行政上歸沙田區。

## 出面網頁
* 官方網頁
指數分佈

**指數分佈**係概率分佈一種，常用嚟模擬兩個結果之間喺時間上爭幾遠，例如掟銀仔，掟一次公到下一次掟到公嘅時間 t 嘅每個可能數值出現嘅機會率，其概率密度函數如下：
: f(x;\lambda) = \begin{cases}
\lambda e^{-\lambda x} & x \ge 0, \\
0 & x 

## 概論

## 睇埋
*實驗

## 引述
大橋街市壁球場

**大橋街市壁球場**，香港室內體育館之一，專門玩壁球，喺元朗橋樂坊二號，英文叫**Tai Kiu Market Squash Courts**。行政上歸元朗區。

## 出面網頁
* 官方網頁
大埔運動場壁球及網球中心

**大埔運動場壁球及網球中心**，香港室內體育館之一，亦有戶外場地，專門玩壁球、網球，喺大埔頭路二十一號，大埔運動場以西，英文叫**Tai Po Sports Ground Squash and Tennis Centre**。行政上歸大埔區。設施有壁球場、網球場。

## 出面網頁
* 官方網頁
屯門游泳池壁球場

**屯門游泳池壁球場**，香港室內體育館之一，專門玩壁球，喺屯門海皇路，同屯門游泳池相連，近屯門河，英文叫**Tuen Mun Swimming Pool Squash Courts**。行政上歸屯門區。

## 出面網頁
* 官方網頁
元朗賽馬會壁球場

**元朗賽馬會壁球場**，香港室內體育館之一，專門玩壁球，喺元朗建德街三十二號，英文叫**Yuen Long Jockey Club Squash Courts**。行政上歸元朗區。個場有香港賽馬會資助興建。

## 出面網頁
* 官方網頁
元朗羅弼時爵士壁球場

**元朗羅弼時爵士壁球場**，香港室內體育館之一，專門玩壁球，喺元朗屏會街屏輝徑一號，另兩邊為屏輝徑同屏昌徑，英文叫**Yuen Long Sir Denys Roberts Squash Court**。行政上歸元朗區。個場以羅弼時爵士命名，佢做過香港首席按察司、律政司同輔政司。

香港慈善家鄧肇堅爵士捐錢起嘅，一九七九年十二月啟用，以時任香港首席按察司羅弼時爵士命名。元朗區首座室內壁球場，初時由新界市政署管理。區域市政局新成立，一九八五年四月歸佢管。二〇〇〇年一月一號廢局，歸康樂及文化事務署打理。

## 史
香港慈善家鄧肇堅爵士，斥資興建壁球場，近安寧道，一九七九年六月七號奠基典禮 。場館以時任香港首席按察司羅弼時爵士命名，紀念佢長年服務香港政府，貢獻香港社會。奠基典禮由時任新界政務司鍾逸傑主持。

一九七九年十二月一號揭幕啟用，羅弼時爵士同鄧肇堅爵士一齊主持。場館斥資逾一百七十萬港圓興建，元朗區首座室內壁球場，新界市政署管。區域市政局成立後，一九八五年四月歸佢管。館停過一輪，要安裝空氣調節系統，直至一九八九年十一月三號重開。

二〇〇〇年一月一號，香港特區政府廢區域市政局，改歸康樂及文化事務署管。

## 設施
佔地四百三十平方米，館分兩座相連而成，啟用時設有壁球室四個。其中兩個，一個改做美式桌球室，一個改作乒乓球室。有洗手間，有更衣室。

## 攷

## 出面網頁
* 官方網頁
比擬

**比擬**（）係種修辭手法，即係將一樣嘢當作另一樣嘢嚟描繪，例如將物當成人（擬人），將概念當成人（人格化），或者將人當作物（擬物），將一物當作另一物嚟描繪（擬物），或者將抽象嘅事物當作具體嘅事物（形象化）。

比擬可以啟發想像，令文章更生動、有趣。

## 睇埋
*擬人（修辭手法）
*擬物
*人格化
*形象化
*擬人化：一種講古仔嘅方法
反複

**反複**係種修辭手法，即係指重複使用某啲關鍵嘅詞語、短語或者子句。

反複可以突出思想，強調感情，分清層次，加強節奏感。

## 類型

### 連續反複
連續反複係指，將一個詞語、短語或者子句，連住擺埋一齊（中間可以隔標點符號）重複多次。連續反複嘅子句同時係疊句。連續反複用法極之簡單，只係需要將想強調嘅詞語或者子句，即刻連住重複一次。

### 間隔反複
間隔反複係指，將一個詞語、短語或者子句，隔住子句、句子或者段落重複多次。間隔反複可以用一個關鍵字，嚟連繫幾句分開嘅句子，可以係用嚟將某個象徵、信物、主題貫穿全文。間隔反複可能較難令讀者察覺。

## 例子

* 「盼望著，盼望著，東風來了，春天的腳步近了。」—— 朱自清《春》
*: 「盼望著，盼望著」係「盼望著」嘅連續反複，同時係疊句。
* 「春天嚟喇，春天嚟喇，萬物都充滿咗無盡嘅生命力。」
*: 「春天嚟喇，春天嚟喇」係「春天嚟喇」嘅連續反複，同時係疊句。
* 「沉默呵，沉默呵！不在沉默中爆發，就在沉默中滅亡。」—— 魯迅《記念劉和珍君》
*: 「沉默呵，沉默呵」係「沉默呵」嘅連續反複，同時係疊句。
*: 「沉默」分開出現四次，係「沉默」嘅間隔反複。

## 睇埋

* 疊句
* 複疊
排比

**排比**係種修辭手法，即係指將三句或以上結構而且意思相關嘅子句或句子排列埋一齊。

排比可以加強語言嘅氣勢，令文章感染力強啲，清楚條理，有節奏感。

## 例子

* 「燕子去了，有再來的時候；楊柳枯了，有再青的時候；桃花謝了，有再開的時候。」朱自清《匆匆》
* 「山東人在厚重裏有瀟灑，在純樸裏有靈秀，在平凡裏有器用，接觸的越久越能發現心靈的美。」梁容若《我看大明湖》
* 「詖辭知其所蔽，淫辭知其所陷，邪辭知其所離，遁辭知其所窮。」《孟子·公孫丑上》
* 「春天，你像一個含苞待放的蓓蕾，你像初出湖水的荷芙，你像一個娉婷的少女。」

## 睇埋

* 疊句
* 對偶
* 層遞
呼告

**呼告**係種修辭手法，即係指一改敘事唔重情感嘅語氣，突然向唔喺現場或者冇可能回答嘅對象呼喊。即係話直呼作者心中諗住嘅人或物，將佢當成眼前可以直接傾訴嘅對象。呼告嘅情感非常強烈，成日都會用語氣詞同埋感嘆號作尾。

呼告可以令情意更濃，更感人或更具震撼性。

## 睇埋
* 獨白
誇張

喺文學，**誇張**（；），又叫**誇飾**，係種修辭手法，即係指將事物描繪到明顯超出客觀事實。誇張可以係放大或者縮細事物嘅特質，例如大細、數量、作用、形象、特徵等。

誇張可以強調事物嘅特質，令佢嘅形象更鮮明、生動，加深印象。

修辭學嘅誇張並冇呃讀者嘅意圖，純粹係用嚟強調事物嘅特質，係預咗讀者分得出事實唔係咁誇張嘅。

## 例子
*《木蘭辭》
*:「萬里赴戎機，關山度若飛。」 
*:→ 「經過萬里奔赴戰場，翻越重重山峰好似飛緊咁快。」
*粵語詩集《嬉笑集》嘅《昭君彈琵琶出塞》
*:「抱住琵琶就出關，開雙眼萬重山。」
*:→ 呢度話昭君一擘大眼就見到「萬重山」，唔係話佢真係見到一萬座山峰或者點咁誇張，而係話佢見到好廣闊嘅空間。
*「亂石崩雲，驚濤拍岸，捲起千堆雪。」蘇軾《念奴嬌．赤壁懷古》
*「忽有龐然大物，拔山倒樹而來。」沈復《兒時記趣》

## 睇吓
*誇大型橋段
*反話
*婉曲
對偶

**對偶**，又叫**對仗**，係種修辭手法，即係指將兩句結構相同、字數相同、意思相關，但係多個詞性相同嘅字詞唔同嘅子句或句子，前後連住或者對稱噉排列埋一齊。對偶同排比唔同，排比用三句或以上，對偶用兩句，而且要求比排比嚴格得多。對偶可以增強節奏感，令句子整齊、勻稱，亦可以凝練集中內容，增強概括能力。對偶係中文獨有嘅修辭手法。對偶成日會同互文一齊用。

## 條件

對偶嘅要求相當嚴格，以下係仔細嘅條件：

兩句一定要：

# 結構相同
# 字數相同
# 意思相關
# 有多個字詞唔同
#* 每對唔同嘅字詞一定要：相對另一句嘅字詞詞性一樣
# 前後連住噉排列埋一齊 或者 對稱噉排列埋一齊

兩句一定唔可以：

* 一句係子句，一句係完整句子（結構唔相同）
* 唔啦更
* 一模一樣
* 淨係得一個字詞唔同
* 有對唔同嘅字詞字詞詞性唔一樣
* 中間隔住唔對偶嘅字句
兩句可以：

* 互文
* 頂真
* 有對比作用
* 有襯托作用
* 意思相反（意思重係相關）
* 意思相似（意思重係相關）
* 有字詞一樣（只要有多個字詞唔同就得）
* 意思一模一樣（意思重係相關）（好少見）

## 例子

* 莊子《逍遙遊》：「其大本擁腫而不中繩墨，其小枝卷曲而不中規矩。」
*《木蘭辭》：
**「不聞機杼聲，惟聞女嘆息。」
**「朔氣傳金柝，寒光照鐵衣。」
**「將軍百戰死，壯士十年歸。」
**「策勛十二轉，賞賜百千強。」
* 范仲淹《岳陽樓記》：「銜遠山，吞長江。」
* 張國榮《阿飛正傳》對白：「我坐喺火車上面，望去窗外，飛越幾十個小鎮，幾千里土地，幾千萬個人……我中意一朵花，唔一定要將佢摘落來；我中意一片雲，唔一定要得到佢；我中意風，唔一定要佢為我留下。」

## 睇埋

* 排比
* 層遞

## 參考資料
大欖涌村兒童遊樂場

**大欖涌村兒童遊樂場**，香港公園之一，遊樂場之一，喺屯門大欖涌，大欖涌村聯泰街，英文叫**Tai Lam Chung Tsuen Children's Playground**。行政上歸屯門區。設施有戶外乒乓球檯。

## 出面網頁
* 官方網頁
芭蕾舞傘裙

**芭蕾舞傘裙**（**tutu**）係女芭蕾舞蹈員著住嚟表演嘅一種裙，多數著喺腰咁高嘅位置，比較短，頂櫳去到大髀嗰度，而且硬淨過一般嘅裙，喺個女舞蹈員做一啲旋轉性嘅舞步嗰陣條裙會跟住旋轉，形成一種特殊嘅美感。
舞蹈腰帶

**舞蹈腰帶**（**dance belt**）係男芭蕾舞蹈員會著喺佢哋緊身褲裏面嘅一種褲。舞蹈腰帶好似一條底褲噉形，但係稍微硬淨啲，幫到手遮住同固定個男舞蹈員嘅下體，令到佢喺著住緊身褲跳舞嗰時唔會因為俾人睇到佢下體嘅形狀而引起尷尬。
寶雲道網球場

**寶雲道網球場**，香港運動場之一，專門玩網球，喺灣仔寶雲徑二號B，近寶雲道，英文叫**Bowen Road Tennis Court**。行政上歸灣仔區。設施有網球場。佢喺寶雲道食水配水庫上面，就近有寶雲道網球場廁所。

## 出面網頁
* 官方網頁
香港網球中心

**香港網球中心**，香港運動場之一，專門玩網球，喺灣仔黃泥涌峽，黃泥涌峽道一百三十三號，香港木球會隔籬，英文叫**Hong Kong Tennis Centre**。行政上歸灣仔區。設施有網球場。

## 出面網頁
* 官方網頁
緊身褲

**緊身褲**（）係一種衣物，指一條緊身噉包住腰並且一路最少包到腳踭位嘅褲，而如果條褲包埋腳板嘅話，噉條褲就算一條**襪褲**。緊身褲有好多功用，包括著喺條面褲下面做保暖，或者係跳芭蕾舞嗰陣用嚟展示身體線條呀噉。

「絲襪」係女性用尼龍襪褲嘅俗稱（尼龍未面世前絲襪係用絲綢織成，而且多數係長筒絲襪），多數係肉色，收縮時呈咖啡色，第二次世界大戰之後由美國傳入，初期叫「原子襪」。

## 舞蹈

古典芭蕾舞嘅舞蹈員喺跳舞嗰陣通常會著緊身褲或者襪褲。一般認為，著住緊身褲跳芭蕾舞有以下嘅好處：
*緊身褲會輕輕噉壓縮雙髀嘅肌肉，改善血液循環。
*緊身褲喺凍嗰陣可以幫對髀保暖，喺熱嗰陣就可以吸汗。
*緊身褲表面一般都比較平滑，所以喺個舞蹈員做一啲會涉及雙髀互相掂到嘅舞步嗰陣，緊身褲可以起到減低摩擦力嘅作用。
*喺練習嗰陣，一個學生著住緊身褲令老師可以睇清楚佢雙髀每一嚿肌肉嘅狀態啱唔啱；事實係喺 18 世紀，啲人最初提議男芭蕾舞蹈員要著緊身褲嗰陣其中一個最重要嘅理由就係，佢哋發覺當時男芭蕾舞蹈員「著一般嘅長褲跳舞」嘅做法搞到老師成日都睇唔到男學生上堂嗰時嘅失誤。
*喺表演嗰陣，緊身褲幫到舞蹈員展示身體嘅線條。

## 引述
排球場

**排球場**，打排球嘅場，以平地硬地做場。一般成長方形，中間加網。戶內多數以木做地板，戶外就用石屎，不過亦有草地、沙地。

世界比賽會喺室內搞，現時會場內會油上淺啡色，場外油上綠色。之不過好多體育場地，通常都會同其他球類混用，劃界就算。

英文稱之為**volleyball court**。
西菁街網球場

**西菁街網球場**，香港運動場之一，專門玩網球，喺元朗西菁街六號，英文叫**Sai Ching Street Tennis Courts**。行政上歸元朗區。設施有網球場。

## 出面網頁
* 官方網頁
茜發道網球場

**茜發道網球場**，香港運動場之一，專門玩網球，喺觀塘茶果嶺，茜發道，近鯉魚門道，英文叫**Sin Fat Road Tennis Courts**。行政上歸觀塘區。設施有網球場。

## 出面網頁
* 官方網頁
Little Big

**Little Big**係俄羅斯流行音樂組合，2013年喺聖彼得堡成立。

## 作品
* "With Russia From Love" (2014年)
* "Funeral Rave" (2015年)
* "Rave On" (2017年) ~ EP
* "Antipositive, Pt. 1" (2018年)
* "Antipositive, Pt. 2" (2018年)
* "Skibidi" (2019年) ~ EP
* "Go Bananas" (2019年) ~ EP

## 攷
屯門鄧肇堅運動場網球場

**屯門鄧肇堅運動場網球場**，香港運動場之一，專門玩網球，喺屯門震寰路，屯門鄧肇堅運動場東面，英文叫**Tuen Mun Tang Shiu Kin Sport Ground Tennis Courts**。行政上歸屯門區。設施有網球場。

## 出面網頁
* 官方網頁
天光道網球場

**天光道網球場**，香港運動場之一，專門玩網球，喺九龍城馬頭圍，天光道十五號，馬頭圍邨邊，英文叫**Tin Kwong Road Tennis Court**。行政上歸九龍城區。設施有網球場。

## 出面網頁
* 官方網頁
進化生物學

**進化生物學**（）係生物學一個子領域，主要研究物種嘅起源同埋點樣隨住時間進化。

## 概論

進化，粵文又有叫演化，喺生物學上係指一個族群嘅生物嘅可遺傳特徵一代一代噉演變嘅過程，而進化嘅操作定義（喺實際科研度用嘅定義）係「一個族群內部各基因嘅出現頻率隨住時間而改變嘅過程」。

進化論基於遺傳學：所有物種（包括人）都有 DNA，呢啲 DNA 係由基因（gene）組成，而多數物種都或多或少有個體差異－就算係同種嘅生物，隻隻身上帶嘅基因都同同類個體身上嘅有啲唔同，而呢點引致每個個體喺特徵上都有啲唔同；根據物競天擇（natural selection），因為個體差異，一個族群嘅個體當中可能有啲比較擅長生存同繁殖，生存同繁殖能力勁嘅個體會更加大機會能夠將自己嘅基因傳俾下一代，所以一個族群嘅基因代代都會有些少唔同咗樣；除咗噉，繁殖嘅細胞分裂等嘅過程之中仲會有突變等嘅現象。因為呢啲緣故，經過幾百萬年嘅時間，一個族群變變吓就會變到同之前完全唔同咗樣，而呢群新嘅生物嘅 DNA 帶嘅基因同之前嘅好唔同，差異可能大到算係一個新嘅物種。

進化同生物多樣性（biodiversity）好有拏褦，新物種出現主要係靠進化引起嘅：例如有個族群，佢哋因為氣候變化等嘅原因搞到佢哋原本住嘅地方唔再啱佢哋住，於是佢哋就遷徙去第啲地方，可能喺過程入面分開咗做兩組，一組遷徙去地方 A，另一組遷徙去地方 B，而呢兩個地方嘅環境好唔同，一個凍啲一個熱啲，但兩個都啱嗰種生物住；長遠嚟講，喺凍地區住嗰組會進化出有利喺寒冷環境生存嘅特徵（例如係皮下脂肪變厚），而喺熱地區住嗰組會進化出有利喺炎熱環境生存嘅特徵（例如係皮下脂肪變薄）。十萬年後，兩組變到好唔同－變咗做兩個唔同嘅物種，不過佢哋仲有個共同祖先。地球上面次次有親啲族群內部分開搬去唔同環境嗰度住嗰陣，個族群嘅各組就會慢慢噉適應各自嘅新環境而變樣－令地球有豐富嘅生物多樣性。

## 註釋

## 睇埋
*生物分類
*遺傳學

## 攷
生物學哲學

**生物學哲學**（）係指哲學家同生物學家對於「生物學應該點搞」嘅一套見解。
迷宮

**迷宮**（）係指一啲有入口有出口，入口出口之間有錯綜複雜嘅路嘅結構，整嚟通常係俾人消閒用嘅。電子遊戲當中亦都常會用迷宮嚟做難關。

## 睇埋
*解迷宮演算法
*解謎遊戲
*迷宮電子遊戲
A* 搜尋演算法

**A 星搜尋演算法**，簡稱 **A*** ，係電腦科學上一種常用嘅搵路用演算法。A 星搜尋演算法會攞一幅*圖*（睇埋圖論）做輸入，並且運算出一條由指定起點去到指定終點嘅路線，喺廿世紀同廿一世紀初成日俾人用嚟教電子遊戲人工智能控制 NPC 喺遊戲世界入面移動。

A* 搜尋演算法嘅做法係將個空間當做一幅有若干個節點嘅圖，喺每一步，個演算法會
*Foreach 相鄰點（可以由自己位置移去嘅地點）計嗰個相鄰點嘅 f 值；f 表示*成本*（即係行去嗰點要嘥幾多時間精神等資源），數值係 g 同 h 嘅總和；
*g 表示由現時點去嗰個相鄰點要用嘅移動成本（時間同氣力等）；
*h 係按某啲啟發法估計嘅「由嗰個相鄰點去最終點嘅成本」－例如如果最終點喺山頂，而望緊嗰個相鄰點位置低過現時點，按「盡可能喺高度上接近最終點」嘅啟發法，望緊嗰個相鄰點就會有高嘅 h 值；
然後個演算法會揀 f 值最低嗰點做下一個要去嘅點，唔好去經已去過嘅點，並且一路重複做上述嘅嘢，順利嘅話就會一路做到到達終點為止。迪卡斯特拉演算法係 A* 搜尋演算法嘅狹義化版，指 h 永遠等如 0 嘅 A* 搜尋演算法，即係話迪卡斯特拉演算法唔會嘗試估下一點有幾有利於最後去到終點。

## 虛擬碼
A* 搜尋演算法可以用噉嘅虛擬碼表示：

  初始化
  個程式有兩個 list，*開放表*（open list）同*封閉表*（closed list）；
    *// 開放表表示未去過嘅點，而封閉表表示去咗嘅點。*
  將起點擺入去 open list；
  While open list 唔係空嘅，做...
    搵 open list 當中 f 值最低嘅點；
    將呢點變做現時點；
    將呢點擺入去 closed list； *// 等個程式唔會返去經已去過嘅點。*
    **Foreach** 由現時點去得到嘅點，
      **if** 嗰點喺 closed list 入面，忽略佢；
      **if** 呢點唔喺 open list 入面，將佢擺入去 open list；
      將現時點設做呢點嘅 parent；
      計呢點嘅 f 值；
      **if** 最終目的地入咗 closed list，終止運作； *// 成功到咗目的地。*
      **if**  open list 係空嘅，但又搵唔到目的地嗰點，終止運作； *// 搵路失敗。*
   將個演算法行過嗰條路線俾做 output。

### 計 h

A* 同迪卡斯特拉演算法嘅分別在於 A* 會考慮 h 呢個數值。原則上，h 可以用兩大方法計：
*個演算法可以試吓計 h 嘅精確數值，即係例如考慮嗮所有由目標點去終點嘅可能路線，再計出 h 嘅最細可能數值；呢種做法有個明顯嘅缺點－噉做會消耗大量嘅運算資源，而且仲假設咗個演算法有能力鳥瞰噉睇嗮成幅地圖同埋事先知嗮每條路線嘅成本值。所以
*喺實際應用上，h 嘅數值通常會用某啲啟發法估計：啟發法係認知心理學上嘅一個概念，指人類或者人工智能思考嗰陣可以用嘅「認知捷徑」，即係一啲簡單（唔使做太大量嘅運算）、可以用嚟解難嘅法則，例如家陣個搵路演算法要由喺山腳嘅起點行去喺山頂嘅終點，一個可能嘅啟發法就可以係「盡可能行去高嘅點」（h 嘅數值同望緊嗰點嘅高度成反比）。A* 演算法有多種啟發法可以用嚟估計 h 嘅數值，多數係靠計終點同望緊嗰點之間嘅距離，而「距離」嘅計法有幾種：
**曼哈頓距離（MD）：想像兩個點之間嘅空間用格仔嚟代表，而假設一個個體淨係有得沿住啲格仔嘅邊線行（好似係一個喺曼哈頓揸車搵食嘅的士司機噉）嘅話，噉喺是但兩點（設呢兩點做 p 同 q）之間穿梭都會有多條「最短路線」，呢啲路線嘅長度就係所謂嘅曼哈頓距離。喺二維空間嘅情況下，曼哈頓距離計法如下：
**:\text{MD} = | p_x - q_x | + | p_y - q_y |；當中 p_x 係指 p 嘅 x 座標值、p_y 係指 p 嘅 y 座標值... 如此類推。
**棋盤距離（D_{c}）：指兩點之間最大座標差異，兩點之間嘅棋盤距離係指將兩點嘅同位座標相減（兩點嘅 x 座標相減、兩點嘅 y 座標相減... 等等）所得嘅最大數值，條式如下：
**:D_{c}(p,q) := \max_i(|p_i -q_i|)
**歐幾里得距離：指兩點之間嘅直線距離，二維嘅歐幾里得距離計法如下：
**:d(p,q)=\sqrt{(p_x-q_x)^2 +(p_y-q_y)^2}

## 睇埋
*搵路
*迪卡斯特拉演算法
*解迷宮演算法
*D* 搜尋演算法
*Theta*
*任何角度路線計劃

## 文獻
*ilsson, N. J. (1980). *Principles of Artificial Intelligence*. Palo Alto, California: Tioga Publishing Company.

## 參考

## 拎
*Clear visual A* explanation, with advice and thoughts on path-finding.
*Variation on A* called Hierarchical Path-Finding A* (HPA*).
黃傑龍 (搞清楚)

**黃傑龍**可以係：

* 黃傑龍 (香港房屋協會)（），香港房屋協會行政總裁兼執行總幹事，2017年職業訓練局榮譽院士
* 黃傑龍（），香港飲食業工作者，叙福樓集團主席兼行政總裁

## 攷
楊偉基 (搞清楚)

**楊偉基**可以係：

* 楊偉基 (雲彩行動)（），電腦工程師，創辦「雲彩行動」（Silver Lining Foundation），2016年嶺南大學榮譽院士
* 楊偉基（），香港男子保齡球員

## 攷
吳詠梅

**吳詠梅**可以係：

* 吳詠梅 (香港)（），廣東南音藝術唱家，2013年嶺南大學榮譽人文學博士
* 吳詠梅 (排球員)（），中國女子排球員

## 攷
陳寶珠 (搞清楚)

**陳寶珠**可以係：

* 陳寶珠 (舞者)（），2014年香港演藝學院榮譽院士
* 陳寶珠（），香港粵劇演員同電影演員，原名何佩勤，外號「影迷公主」
* 陳寶珠 (標準舞)（），職業標準舞老師
* 陳寶珠 (編導)，香港電視台編導

## 攷

## 出面網頁
*
偷歡

**偷歡**、**偷食**（tau1 sik6）**、出軌**（ceot1 gwai2）、**不忠**、**偷情**，講人有配偶，喺情感，喺性事，搵配偶以外嘅人搞，唔獨忠自己配偶。兩性來講，有婦之夫出面搞，有夫之婦出面搞。涉及法律，就叫通姦。

女人背住自己老公同第二個男人搞叫「戴綠帽」，男人背住自己嘅老婆同第二個女人一齊嘅叫「包二奶」。娛樂圈入面比較出名嘅偷食事件就係安心偷食事件。

為咗維持地方家庭秩序，以至社會秩序，咁唔合禮儀，呢種行為都唔合道德，有時會引起問題，例如野種。有啲地方會好嚴厲，會視為犯罪，唐人舊時浸豬籠，其他社會都有類似，好似石刑咁。喺現代社會，雖然視為唔道德，婚外情唔會犯上刑責。而且歐美社會，好多人暗啞底有犯。但若果政治名流，就算過咗骨，大眾亦唔多受，例如美國總統克林頓同萊溫斯基。而不忠人自己，都可能有心理上唔好受。

## 攷
靚女

**靚女**（leng3 neoi5）係指啲好靚嘅女人，參加選美嗰陣就叫「佳麗」。同**靚女**相對嘅係靚仔，指啲有型嘅男人。
郭璞

**郭璞**（），字**景純**，晉何東郡聞喜縣（依家嘅山西）人，係西晉建平太守郭瑗個仔。係東晉時期學者，又係文學家同埋訓詁學家（類似而家所謂嘅國學，即係研究傳統文化嘅嘢），亦都係方術大師（可以理解為西方嘅鍊金術，不過東方嘅方術主要目的係成仙）同《遊仙詩》嘅祖師爺。

## 生平
佢經歷過永嘉之亂，東晉西晉兩代嘅分界，於是乎南遷至江南。戰亂之世，亦做過宣城同丹陽嘅參軍。

晉元帝時期，升職做著作佐郎（官名，作用係協助史官寫國史）、尚書郎（亦係官名，負責處理政務），之後又做咗將軍王敦嘅參軍（打仗出謀獻策果類，仲包埋同老闆傾心事）。

郭璞為人相當好酒好色，有時會好過份，過份到佢朋友桓彝鑊鑊搵親佢，都係見到佢同個女人喺度玩。佢朋友干寶仲勸過佢「此伐性之斧也」（白話解釋：咁會搞死你㗎），但係郭璞唔在意咁講「吾所受有分。恆恐用之不盡。豈酒色之能害。」（白話解釋：唔嫖唔知身體好，唔賭唔知時運高，我仲驚自己做得唔夠過份，點會咁易俾–酒色搞死）。

郭璞曾經同桓彝講過，千祈唔可以喺佢去緊廁所嗰陣推開佢度廁所門，如果唔係就「客主有殃」（白話解釋：大家一鑊熟呀）。點不知有次桓彝飲醉咗，真係走咗去郭璞屋企開咗度廁所門，仲見到郭璞「裸身被髮，銜刀設醊」（白話解釋：無著衫又無梳頭，用把口膽住把刀仔，準備作法，仲記唔記得佢係方術大師呀），郭璞一見到桓彝就大驚咁講「此天命，不可逃也！」（白話解釋：呢個真係天命，走唔切喇！）

後來到咗324年，王敦駐守荊州，仲打算謀反，謀反前叫咗郭璞嚟卜左支卦，卦象為不吉，王敦嬲到殺咗郭璞。王敦喺兩個月謀反失敗，怨憤而死（即係谷死）。幾年後晉明帝幫郭璞喺南京玄武湖畔起咗個叫「郭公墩」嘅衣冠塚（無條屍，得套衫褲）畀佢。

## 學術成就
後世視為佢為學者。精通文學，作好多詩文。精通詁訓，為好多古書寫過注（解釋原文），例如「周易」、「山海經」、「穆天子傳」、「方言」、「楚辭」、「爾雅」都寫過。

其中嘅表表者，就係佢用咗18年時間去研究同註解「爾雅」呢本書，以佢當時流通嘅方言同名，去解釋番古老嘅動植物名，仲幫佢哋注音同畫圖，令呢本由佢所注嘅「爾雅」成為歷朝歷代研究草本嘅重要參考書。而且由郭璞開創嘅動、植物圖示分類法，亦都俾唐朝之後所有大型草本著作所沿用。

佢除咗易學方面有卓越成就，仲識好多道教方面嘅術數學理論（晉朝嚟講應該係建基於漢朝董仲舒嘅陰陽五行學說），仲係兩晉時期好出名嘅方術師，曉卜筮同好多奇術。

相傳寫咗本葬書，係風水堪輿方面嘅名著，風水師視佢為祖師爺。王禕「青岩叢錄」有講「擇地以葬，其術本於晉郭璞」（選棺材地嘅方法係起源自晉朝嘅郭璞）。

## 後代
郭璞有個仔，個名叫郭驁，封為臨賀太守。

## 出面網頁
爛Gag

**爛Gag**（，或 ），泛指一啲唔好笑嘅笑話。通常有人搞爛Gag後一般聽眾嘅反應係O嘴、dead air（冷場，亦叫死空氣，即係要送啲空氣去急症室喇），更甚嘅話搞gag者有可能被鄙視、俾人話「好煩」或者「好爛」。如果一個人搞爛gag太多亦有可能被封為「gag王」或「gag后」（「gag后」個拍擋就當然係「gag前」啦）。「爛gag」又可以叫做「yuy」，因為當「gag」無咗上半部，亦即係爛咗嘅時候就變成「yuy」喇。呢個本身亦係一個爛gag。

Gag有好多唔同既種類，例如食字（即係利用字嘅諧音嚟搞gag，例如：A:你蝦人嘅… B:我無蝦人呀，我炒蛋之嘛－「蝦仁」係「蝦人」嘅諧音，因而產生「蝦仁炒蛋」呢個爛gag），又或者可以食情景。

搞gag需要豐富嘅觀察力、想像力、聯想力同勇氣，腦嘅轉數亦要夠快先可以喺短時間內食字。現時係廣泛嘅即興活動之一，喺年輕一輩中特別流行。
輪大米

**輪大米**，又叫**輪姦**，係指好多人同時唔理受害者意願而強迫同一個人輪流性交，有啲時候係好多個男人輪流強姦同一個女人，輪大米通常係兩個人以上 有啲重會用暴力、威脅、恐嚇嘅手段，迫佢哋性交。

## 各國情況
###### 

同第啲國家一樣，印度冇收集關於輪姦嘅單獨數據。不過普遍認為印度係「強姦案件比例最高嘅國家」之一。

2012年12月12號喺巴士上一個23歲學生畀人輪姦嘅事件令國際社會關注印度嘅法律制度，尤其係同保護婦女有關嘅法律。呢樣嘢導致到印度首都德里引發咗大規模抗議。印度通過2013年刑法（修正案）法修訂強姦法，並成立咗「涅槃基金」，旨在用喺唔同州嘅計劃，以確保婦女喺公共場所嘅安全同保障、一站式投訴中心、求助熱線同第啲措施。

## 睇埋
*強姦

## 攷
打尖

**打尖**（daa2 zim1），又叫**尖隊**（zim1 deoi2），係指排緊隊嗰陣有人失驚無神走入嚟條隊入面，霸住咗原本排緊隊嘅人個位。喺某啲文化嚟講，打尖係一種唔守秩序嘅行為，可能會激嬲排緊隊嘅人。打尖嘅原因通常係為咗攞着數，又或者太過自私而引起嘅。

## 拎
* Mind Your Queues! -
外賣

**外賣**，又叫**拎走**、**行街**，係指畀人由食肆帶走嘅嘢食，同堂食相對。外賣可以細分做自己攞走（自取）同埋由專人送（速遞）。將外賣帶上門，叫做送外賣。

外賣嘢食通常都比較方便帶住週圍走，譬如三文治、意大利薄餅同其他快餐嘢食，亞洲地區就多數係飯盒、便當呢一類餐。

## 睇埋
*堂食
*到會
*打包
求生走佬Family

《**求生走佬Family**》（日文：サバイバルファミリー）係喺2017年2月11號上畫嘅日本片，講述主角一家人諗住走佬，離開因為唔知咩原因冇曬電好似廢墟噉嘅東京。編劇、導演係。小日向文世主演。呢套戲參與咗第1屆澳門國際影展嘅競賽項目。

## 攷
日本片

**日本片**（jat6 bun2 pin2，），喺日本又嗌「邦画」，係世界上歷史悠久而且規模最大嘅電影工業之一，已經有超過一百年嘅歷史。至2010年為止，日本出產嘅電影數目喺全世界排第四。 喺2011年，日本一共拍咗411套電影，總票房收入有23.38億美金。

## 攷
中華民國國語

**中華民國國語**（），係指由中華民國政府規範同管理，由北方官話發展出嚟嘅。發音同而家嘅標準官話有些少出入，文字用傳統字，主管機構係中華民國教育部。事實上嘅法定語言同文字。大眾運輸架生廣播嗰陣，國語、臺灣台語、臺灣客語法定地位係一樣。原本佢嘅使用範圍包括中國全境，但隨住1949年兩岸分治而縮到得返臺灣用緊；經過半世紀嘅演化，令到中華民國國語同中國大陸嘅普通話有唔同。而臺灣民間喺國語嘅口語使用上面，會同政府嘅規範有啲分別，為咗分清楚唔同地方漢語嘅規範，同埋同中華民國其他國家語言（「國語」）分清楚，有時會畀人嗌「臺灣華語」。

## 參考

## 出面網頁

* 中華民國國語文研究協會
* 中華民國國語文教育推廣學會
* Taiwanese Mandarin Learning Site
* 曹逢甫：台式日語與台灣國語：百年來在台灣發生的兩個語言接觸實例
* Daniel：所謂「台灣話」
頭條

**頭條**（）係報紙入面頭一條新聞標題。舊時嘅報紙，每一版都有好多新聞，而最重要嘅新聞就會放到嘅頭版嘅最頂，標題會比較突出，零舍搶眼，就叫做「頭條」；但係而家嘅報紙，頭條通常佔據晒成個頭版。

用咩新聞做頭條，好反映到一間媒體嘅價值觀同立場。
契家佬

**契家佬**（kai3 gaa1 lou5），粵語用詞，又叫**姦夫**，指結咗婚嘅女人(如果係同性戀，可以指男人)背住佢配偶偷食嘅嗰個男人，有時又指嗰啲畀億萬富婆包養嘅嗰類男人，有時又指就算雙方未婚或其中一方未婚，純粹為一夜情而發生關係嘅男人。

契家佬入面嘅字代表住：

*契：情投意合
*家：我屋企家嘅女人/男人（指示代詞，相對契家婆意思互逆）
*佬：形容男人嘅粵語詞

所以，三隻字夾埋意思就係：同我屋企個女人(如果係同性戀，可以指男人)情投意合嘅男人。

## 睇埋
*二奶

## 攷
斨錢舖

**斨錢舖**（coeng1 cin4 pou3）又寫做**唱錢舖**，係一種畀人斨錢或者兌換外匯嘅舖頭，英文叫**Currency Exchange**。呢種舖頭由政府發牌畀私人或者民營開嘅。匯率比銀行貴啲，但就有銀行有啲換唔到嘅外匯。
 呢種舖頭喺好多國家例如馬來西亞、日本等等都有，但係喺中國大陸就得好少。

## 攷
頭條 (搞清楚)

**[[頭條]]**係報紙入面頭一條新聞標題，亦可以指：
*《頭條日報》，香港免費報紙
**頭條搵工網，《頭條日報》搞嘅搵工網站
*《頭條新聞》，港台電視節目
戇爸的禮物

《**戇爸的禮物**》（ngong6 baa1 dik1 lai5 mat6，，）係一套2013年上畫嘅韓國溫馨電影，亦係韓國第8套超過1000萬人睇嘅本土電影，同歷年嚟攞到呢項紀錄嘅電影相比之下係預算最低、但係收益率最高嘅一套。呢套電影嘅導演係李煥慶，講述一個得六歳智商嘅亞爸畀人誤會姦殺咗一個女仔而要坐監，最後畀人要脅認罪而畀判死刑，佢個女大個之後喺法庭上面幫佢沉冤得雪嘅故仔。

## 拎
*NAVER電影
*
*
被轉校生

《**被轉校生**》（韓語：한공주），係2014年嘅南韓片，由真實事件密陽性暴力案度改編返嚟，講述咗青少年欺凌同社會現實問題，由李修振執導，千玗嬉做主角。透過呢套片嘅主角韓恭珠嘅遭遇，可以睇到青少年之間嘅連鎖暴力，同埋學校、家庭、社會之間嘅病態係點樣將一個活潑開朗嘅女仔推上絕路。

## 拎
* NAVER電影
韓國電影

**韓國電影**，係指大韓民國嘅電影，由19世紀尾電影第一次畀人引入韓國以嚟到依家已經有百幾年歷史。1919年，金陶山拍咗韓國本土第一部電影《義理的仇討》。南韓片隨著民主化進程嘅推進喺1980年去到高峰，多咗好多新嘅人才，特別係原本嘅電影審查制度廢除咗，令韓國片嘅環境越嚟越好。1993年-2005年，韓國片喺自己市場嘅佔有率由15.9%升到去60%。2010年代，韓國片除咗多咗好多人睇之外，重接連喺好多國際電影節上面攞獎，而韓國片嘅品質同國際化水準亦都越嚟越高。
武漢肺炎南韓疫情

**武漢肺炎南韓疫情**係講武漢肺炎喺大韓民國嘅爆發情形。截至2020年12月5號，南韓累計有36,915單確診病例，死咗540個人。而確診病例大多數都同新天地教會有關。

## 表

## 參考資料
武漢肺炎伊朗疫情

**武漢肺炎伊朗疫情**係介紹武漢肺炎喺伊朗嘅爆發情形。截至2020年9月23號，伊朗累計有425,481單確診病例，死咗24,478個人。

## 情況
伊朗喺2020年2月19號出現第一單武漢肺炎個案。受到當地嘅醫療條件太差嘅影響，無耐即刻出現死亡病例。據調查，死咗嗰兩位都喺古姆大區發生，喺在生期間冇去過中國大陸或接觸過中國大陸公民。第二日又喺同一地方出現三單感染個案。初期爆發好輕微，不過一個禮拜之後，感染個案成直線上升趨勢。兩日過重襲擊埋總統府，連副總統——同保守派政治人都唔例外，重殺死咗一位政壇官員。期間有14個省宣佈學校閂檔同停止一切文娛活動，連集會同部份人流密集場所嘅餐飲業務亦停止，連當地舉辦嘅足球超級、甲、乙、丙級聯賽、ISL籃球聯賽都停止。期間喺近住土耳其、巴基斯坦同阿富汗邊境都宣佈封關，唔畀伊朗公民出入。

踏入三月單純過咗48個鐘頭，感染個案持續唔停上升，總感染數好快過咗500大關，其中總統府有位官員——成爲武漢肺炎死者之一。一日後，感染個案破千，死亡個案達到兩位數。有廿三位伊斯蘭議會成員都感染武漢肺炎；當日有超過54000位坐緊監啲囚犯都要臨時釋放。由於國內嘅醫療條件太差，單純成個三月上旬，感染個案直線上升到超過8000單，連便利法院審判官員——、古姆政要官員阿卡巴德漢、伊斯蘭革命盾組織政治部長——法哈德·塔扎里亦都成爲武漢肺炎嘅死者。由於當地差唔多穆斯林新年，受到疫情影響，伊朗政府喺3月9號宣佈取消慶祝活動。由於政府對於呢單疫情已經無能為力，加上德黑蘭成日立立亂兼俾美國政府制裁，令好難進口醫療物資嚟對抗疫情。一個禮拜後，由於案例上升到14991單，死亡個案亦上升到853單，重多咗9位政壇官員因疫情死咗。當日美國政府相繼出台針對伊朗嘅制裁而犯眾憎。

2020年3月17號，感染個案上升到16169單，死亡個案亦上升到988單。喺沙里夫大學發佈咗同武漢肺炎有關嘅學術論文，話伊朗會好似《感染列島》噉出現大面積感染個案同死亡案例。若果唔出禁令，估計成個國家會有超過四百萬單個案同3,500,000單死亡個案。受到疫情影響，當地嘅跳火節都取消咗。期間重釋放咗85000位囚犯嚟避開疫情。截至21號晚黑為止，由於感染個案突破二萬大關，死亡個案亦破千（當中重包括一位政壇官員死咗）。喺德黑蘭，當地最出名嘅商場——Iran Mall亦停業兼轉型成方艙醫院嚟救治大量出現嘅武漢肺炎患者直到同月28號開張。連衛生部副部長阿里利扎都話家下國家搞緊動員計劃調查國內啲民眾做疫情排查工作。

兩日後，確診個案去到23049單，死亡個案去到1812單。伊朗奧委會向國際奧委會呼籲要將原定喺日本東京舉辦嘅奧運會推遲舉辦。喺總統府，最高領袖其中一個親家奶奶都成為武漢肺炎嘅死者。呢單疫情重向傳媒界插手，喺伊斯蘭共和國對外廣播電台，有廿位成員都感染咗武漢肺炎；而法爾斯通訊社編委會成員——阿卜杜拉·扎維耶（عبدالله زاويه‎）重成為武漢肺炎嘅死者之一。

2020年3月24號，確診個案去到24811單，死亡個案去到1934單。伊斯蘭革命衛隊總司令話喺第二日搞生物防禦演習同全面消毒運動。期間重考慮到德黑蘭國際會展中心要學中國湖北武漢嘅雷神山噉改造成方艙醫院。當日國內夾埋有43位喺抗疫一線嘅醫護人員感染武漢肺炎死咗。

兩日後，確診個案去到29406單，死亡個案去到2234單。喺美伊外交重出現大量拗數，連伊朗外交部長扎里夫話美國政府完全係「搞搞震冇幫襯」、「仇恨代表」、「經濟恐怖主義」，「濫殺無辜」同埋「無恥」、「肥仔個頭大過五層樓」嘅言論。又兩日後，案例重突破埋三萬大關，去到35408單；死亡個案去到2517單。

2020年3月30號，總確診個案突破四萬大關，去到41495單；死亡個案去到2757單。喺體育界，曾經幫過伊朗隊攞過奧運史上第一嚿田徑獎牌嘅鐵餅員——都成爲武漢肺炎患者。呢個亦係伊朗體育代表成立有史以嚟，第一位感染武漢肺炎嘅運動員。同日喺國家南邊重爆發咗震驚成個伊朗社會嘅監獄騷亂，結果有100000人釋放咗。嚟到伊朗國慶嗰日，總統宣佈實施緊嘅社交疏離計劃重要繼續延長。重有人權組織話嗰日喺古澤斯坦省阿華士嘅監倉有兩位囚犯俾當地啲獄警開槍射殺。

踏入4月第一日，確診個案去到47593單；死亡個案突破三千大關，去到3036單。有聯合國官員呼籲解除對伊朗嘅制裁。連國家電信運營商——都要鼓勵國內民眾少啲出街，嘚喺屋企入面。當日重有德國同英國啲醫療團隊無視美國制裁，去到伊朗嚟對抗疫情。不過喺以色列，總理內塔尼亞胡將2007年播嘅電影《流感殺人》嚟講成伊朗當地隱瞞武漢肺炎疫情嘅證據咁大烏龍陣仗嘅事；當日德黑蘭省道路城市發展負責人——禮薩·尼加班都成為武漢肺炎嘅死者之一。第二日，確診個案打破五萬大關，去到50468單；死亡個案去到3160單。當日連外政部長阿里都變成武漢肺炎患者。由於疫情嚴重，有政府爲咗大力宣傳防疫，重化粧兼扮成死神嘅恐怖妝容嚟搞宣傳。到4月6號，感染案例打破六萬大關，死亡個案重繼續上升到3739單。期間喺法爾斯省史拉子，宗教聖地——光明王之墓喺4月5號被臨時攞嚟做口罩生產工廠。

2020年4月7號，確診個案去到62589單，死亡個案去到3872單。伊斯蘭共和國軍隊宣佈國家軍隊日嘅閱兵儀式都要取消。

## 表

## 註同攷
;註

;攷
頭條新聞

《**頭條新聞**》（）係港台電視製作嘅時事節目，喺1989年4月4號開始播映，用嬉笑怒罵方式回顧過去一個禮拜嘅時事話題。節目內容被指親民主派，所以一路都畀建制派同親中共人士批評，經典批評包括「陰陽怪氣」同埋「低級趣味」。

因為通訊事務管理局喺2020年3月頭取消咗商營免費電視台強制播港台節目嘅安排，無綫電視即時停播《頭條新聞》，只淨低港台電視31會播。5月，通訊管理局話頭條新聞違反守則，港台話做埋2020年首期後暫停製作，2020年6月19號放埋最後一期。

## 參考
儒略年

**儒略年**，時間單位，翻自英文**Julian year**，符號寫成**a**，即三百六十五又四分之一日，為古代公認一年嘅平均日數，以現代定義，即當今世界標準八萬六千四百秒。儒略年只係方便天文當常數咁使，同所有曆法嘅年無關，同儒略曆嘅年無關，只係借用儒略曆一年平均日數。天文啲長週期講嘅年，因儒略年為常數，咁會方便啲比較。光年嘅年，以儒略年計嘅，即係話，光行一儒略年嘅距離。

儒略年其他異寫為**儒畧年**。
指示詞

**指示詞**係一啲用來指明某個或者某啲特定嘢、埞嘅詞或者結構。佢既可以用喺空間指稱，又可以用喺講話內容嘅指稱。

## 分類

喺唔同嘅話入邊，按照空間距離嚟分嘅指示詞都有唔同套數。有啲話剩係得一套通用指示詞，就唔分近遠；一般嚟講好多就有兩至三套。兩套即近戥遠，譬如英語、俄語、普通話等；三套可以係近、中、遠，譬如日語、韓語、西班牙語，又可以係近、遠、更遠，譬如越南語，又可以係近、遠、中性指（冇距離），譬如吳語。有啲南壯話除開近、遠、更遠、中性指之外仲有範圍更加窄嘅當前指，但佢哋嘅中性指都係用喺方式、性狀、程度之類（似「噉」「咁」），所以可以話係分四套。粵語唔同埞嘅指示詞套數都有多有少。

喺啲分三套近、中、遠嘅話入邊，唔單止個嘢嘅距離遠近，個嘢近講者定近聽者、都經常會影響埋啲指示詞嘅使用。近講者嘅一般用近指（又叫近稱），近聽者而唔多近講者嘅一般用中指（又叫中稱），離兩者都遠嘅就一般用遠指（又叫遠稱）。

## 功用
指示詞可以作為形容詞或者限定詞，又可以作為代詞（指示代詞），嚟分別實現指示功能同埋稱代功能。對於唔同嘅指示對象、指示內容，指示詞又可以實現「實在指示」（又叫「現場指示」）同埋「文脈指示」兩種功用。除開句法，指示詞都可以用來表達一啲鍾意、稱讚、不滿之類嘅感情。

## 粵語
一般嚟講，粵語空間指示詞有兩個，即近指「」同埋遠指「」，分別指代離講話人近嘅或者遠嘅嘢。「」本身又有好多種發音上嘅變體，譬如「」、「」、「」等。喺唔同方言中，指示詞都會有唔同，甚至唔單止兩個指示詞，仲有中指等。從聲母嚟睇有k-系（個）、n-系（呢、那）、l-系（哩、嚕）、零聲母系（ai1、啊）、d-系之類。

有人認為粵語近遠指基本形最終歸得為兩類，即k-系、n-系；n-系又再分成近指嘅「呢」系同埋遠指嘅「那」系。「呢」聲母鼻音減少咗之後就成為對應嘅l-系「哩」、零聲母系「ai1」、d-系「啲」之類；「那」聲母甩咗之後就成為對應嘅零聲母系「啊」之類。k-系、n-系本身並冇區分遠近，衹有構成咗近遠指對立之後先至出現咗分別。

### 粵語各埞指示詞表

# 中指係相對於遠指嚟講（譬如日語）；有啲人將中指稱為遠指，遠指稱為另指（第三方）。
# 除開量詞表特指嘅其他情況。

## 贛語
贛語裏頭一般嚟講有三隻指示詞，即「該」（/kiɛ/）、「箇」（/kɔ/）、「許」（/hɛ/），分別代表離講話人距離由近到遠嘅程度。

## 吳語
吳語，特別係近代吳語，指示詞一般為三套，代表近指、遠指、同埋兼指。

兼指又叫「中性指示詞」、「定指指示詞」、「泛指」，雖然有人認為同日語中指一樣，但又有人覺得並冇特定嘅距離（即唔係中指）、而係根據具體語境嚟實現唔同含義：

# 相對於剩係有近指抑或遠指嗰陣，作為另指，指代另者：戥近指配搭陣時指代遠者，戥遠指配搭陣時指代近者。
#認同指，指講者、聽者心照嘅內容。
#回指，講話中指代上文提到嘅嘢。
# 定指，或者定冠詞，指代特定某件嘢，似「隻嘢」。
# 類指，指代特定某類嘢，似「啲嘢」。
#名詞化標記，譬如「個黑」意指黑暗本身。

睇在方言唔同，兼指嘅語法功能都會唔同。有啲方言兼指語法功能發達過其他，所以有定冠詞、類指、名詞化標記等功用，譬如蘇州話、台州話。

* 聲調採取平1上2去3標法、陰陽跟清濁；或者五度標調法（213）。

## 壯話
壯話可以分為南壯跟北壯兩個，睇在佢哋啲方言嘅唔同，指示詞會有幾重分法。壯話中心詞喺前面，所以指示詞一般擺後尾。

### 南壯
南壯話喺近、遠、更遠指之外，仲有當前指（指家下）、中性指（用於方式、發語、性狀，似「噉」；或者用於程度，似「咁」），雖然空間近指遠指都可以充任呢種角色。

# 用於時間、地點、個體，用於時間仲有配搭似「i3 kei5」「i5 kei5」，即「依家」。
# 用於時間，唔用於地點，罕見用於個體。

指示時間嘅話，前邊配搭「pei1」（靖西）、「pou6」（田陽）、「mɯ11」（龍州）即可，似「呢排」「呢鋪」。

指示處所嘅話，前邊配搭「aːm5」（靖西）、「ʔdaŋ3」（田陽）、「i3」（龍州）即可，似「呢度」「呢笪埞」。

### 北壯
北壯指示詞大體比較統一：

* 東蘭中指充任文脈指示、後置定語標記陣時，常弱化成「ʔdi6」。

## 越南文
越南文有三套指示詞，分別為近指、遠指、更遠指，用於唔同結構、場合同語境：

#用於提示聽者注意。
# 用於更遠或者過去嘅嘢。
#綠色表示可以「量詞+指示詞」指代講緊嘅人/嘢/事，似喺「我鍾意**呢個**唔鍾意**嗰個**」噉。
#講話內容中可以單用作主語，指代上下文提到嘅人/嘢/事，似喺「……嗰單嘢真係大劑」噉。

跟粵語唔同，越南語除開更遠指嗰兩隻「kìa」「nọ」之外（因為已經作為第三人稱人稱代詞），其他啲指示詞都似普通話一樣單用得作為指示代詞，唔使加量詞。不過其中「đây」「đấy」單用情況就多過「này」「ấy」。

越南話中心詞喺前面，所以指示詞一般擺後尾。啲指示詞跟唔同嘅前詞搭配，就指處所、方位、程度等：

* 「*」時間、程度衹睇作兩分，意義上唔區分遠、更遠。

同時唔同埞方嘅越南語都有唔同表達：

## 日語

日語裏頭一般有三隻指示詞根，一般對應嘅疑問詞根都會同佢哋列埋一齊，即**「こそあど」**，分別代表近、中、遠指（又對應離講者近、離聽者近、離兩者都遠等情況），同埋對應嘅疑問情況；由佢哋就派生出唔同詞性、唔同應用場合嘅指示詞同疑問詞：

* 「こんなに」「そんなに」「あんなに」表示程度高，類似「咁」；「どんなに」表示感歎，類似「幾」「幾咁」。

## 韓語
韓語指示詞分**「이그저」**三套，近稱「이-」，中稱「그-」，遠稱「저-」，計埋疑問詞「어느-」即有：

## 西班牙語
西班牙語指示詞傳統上一般分為指示限定詞同埋指示代詞，並透過變音符號嚟區分；之不過2012年開始西班牙皇家語言學院接受咗新嘅解釋，即兩類詞查實係一類，之不過係用於唔同結構。

西班牙語指示詞按空間分三類，即近、中、遠，又對應離講者近、離聽者近、離兩者都遠等情況；同時按接詞嘅性、數分四類情況：

## 考
JR東日本E235系電車

東日本旅客鐵道（JR東日本）嘅**E235系**係一個直流一般型電力動車組系列，E231系500番台（2002年起服務於山手線）嘅後繼車型。先行量產編組喺2015年3月交付，2015年秋季起引入東京山手線投入服務。2017年中開始量產，喺2020前取代所有E231系。

## 參考
崇神天皇

**崇神天皇**（），係日本第十代天皇，亦係考古上最早可考嘅天皇，前97年到前30年在位。
推古天皇

**推古天皇**（），係日本第33代天皇，亦係頭一位女天皇，592年到628年在位。佢本嚟係崇峻天皇嘅皇后。
壁球場

**壁球場**，打壁球嘅場，因為要有四面牆，通常喺室內打。壁球場可當拍球場咁用。

直至二十世紀六十年代，壁球場通都只係四面白壁，觀眾喺後方一樓騎樓睇。到六十年代中，就見後牆改用玻璃， 後方更多觀眾可以睇。近世更加有單丁嘅表演壁球場，四面玻璃，四方都有觀眾，漸漸成為大賽壁球場主流。個場單丁一個，放喺戶內又得，戶外亦得，更之多地方可以揀，甚至大商場入便都可以。

一般大眾玩嘅壁球場，都會幾個相連，一個場接一個場咁。

## 尺寸
球場尺寸至初無特定，後尾有世界比賽，亦就有規定。一般而言分四種，單人場、雙人場、闊雙人場、美式硬球場。多數嘅場都講單人場。

單人場，地長九千七百五十毫米，闊六千四百毫米，底界四百八十毫米。雙人場闊過單人場，闊七千六百二十毫米。闊雙人場又闊過雙人場，闊八千四百二十毫米。美式就以呎吋計，長四十五呎，即一萬三千七百一十六毫米，闊二十五呎，即七六百二十毫米，底界十七吋，四百三十毫米。

## 用料
由於壁球場似一個盒，四面牆、地板、天花都有較多規定。牆身用石屎批盪或者玻璃，地板多用木地板，而木板又多數用淺色楓木。天花要夠高。天花要畀玩家睇得清球嘅動向，所以多數淺色。前牆同地板之間夾位，裝咗五金長板，喺底界綫以下，叫鐵皮。鐵皮曲得圓，向牆身地板凹。故此球撞落鐵皮有獨特嘅聲，判定有無出界。後牆有門，門會開喺正中。

## 綫
壁球場油綫，並無特限乜嘢色，只要求對比顯眼，四面牆嘅綫，要用同一隻色，地板嘅綫，要用同一隻色。然而多數會用紅色油綫咁。油綫闊五十毫米。

地板油綫，短綫，分前後場，後場有半場綫，分左右半場嘅。而發球格呈正方形，有兩個，喺短綫喺後場一邊，左右牆各有一個。

前牆油綫，有三條橫綫。上者，前場綫。中者，切綫。下者，底界綫。後牆若係石屎批盪牆，咁會有條橫綫做後牆綫，綫上會有響板。若果係玻璃，就唔會有綫。左右側牆，有側牆綫，由前牆綫斜落後牆綫。

## 攷
*
桓武天皇

**桓武天皇**（），係日本第50代天皇，781年到806年在位。

桓武天皇在位期間，將首都搬到平安京（京都），開展日本史上嘅平安時代。
後鳥羽天皇

**後鳥羽天皇**（），係日本第82代天皇，1183年到1198年在位。

後鳥羽天皇在位期間，鐮倉幕府成立，開始由幕府把持朝政，鐮倉做咗實質嘅政治中心，開展日本史上嘅鐮倉時代。
元明天皇

**元明天皇**（），係日本第43代天皇，707年到715年在位。佢本嚟係文武天皇嘅皇母。

元明天皇在位期間，將首都搬到奈良，開展日本史上嘅奈良時代。
正親町天皇

**正親町天皇**（），原名**方仁**，係日本第106代天皇，1557年到1586年在位。

正親町天皇在位期間，全國政治中心轉移到織田信長嘅安土城同埋豐臣秀吉嘅桃山城，開展日本史上嘅安土桃山時代。佢係後奈良天皇大仔、後陽成天皇爺爺。

## 屋企
後陽成天皇

**後陽成天皇**（），原名**和仁**，之後改過名**周仁**（日文：周仁／かたひと Katahito），係日本第107代天皇，1586年到1611年在位。

老豆係誠仁親王（陽光院太上天皇），爺爺係正親町天皇。

## 經歷
後陽成天皇在位期間，江戶幕府成立，江戶做咗全國政治中心，開展日本史上嘅江戶時代。

後嚟，佢想傳位畀細佬八條宮智仁親王，但就因為江戶幕府嘅反對，又唔想傳畀親幕府嘅大仔良仁親王，最後佢傳位畀三仔政仁親王，即係後水尾天皇。

## 屋企

* 正室藤原前子（近衛前久個女）
** 大女：聖興女王
** 二女夭折
** 三女：清子內親王 - 鷹司家當主信尚個老婆
** 四女：文高女王
** 三仔：政仁親王 - 即後水尾天皇
** 五女：尊英女王
** 四仔：近衛信尋 - 近衛家當主信尹契仔
** 七仔：好仁親王 - 初代高松宮
** 九仔：一條昭良 - 一條家當主內基契仔
** 六女：貞子內親王 - 二條家當主康道個老婆
** 十仔：尊覺法親王
** 十二女：尊蓮女王
* 妾侍中山親子（中山親綱個女）
** 大仔：覺深法親王
** 二仔：承快法親王
* 妾侍日野輝子
** 五仔：尊性法親王
* 妾侍持明院基子
** 六仔：尭然法親王
* 妾侍庭田具子
** 八仔：良純法親王
* 妾侍葉室宣子
** 十一女：尊清女王
* 妾侍西洞院時子
** 七女：永崇女王
** 八女夭折
* 妾侍古市胤子（原本係足利義尋個老婆）
** 九女夭折
** 十一仔：道晃法親王
** 十女夭折
* 妾侍中東氏
** 十二仔：道周法親王
** 十三仔：慈胤法親王
至尊公主號

**至尊公主號**（**Grand Princess**）係嘉年華公司旗下公主郵輪品牌嘅一隻郵輪，1998年開始投入服務。

2020年3月，至尊公主號喺美國三藩市外海爆發武漢肺炎，有超過廿人中招，係繼鑽石公主號第二多人惹到隻病嘅郵輪。
坡州

**坡州**（bo1 zau1，）係喺韓國京畿道西北面嘅市。呢個市喺1996年3月設立，總面積有682.6平方公里，下面再分咗做5個邑、9個面、2個洞。
軍浦

**軍浦**（）係韓國京畿道中部嘅一個市。總面積有36.41平方公里，275857人喺嗰度住。

## 拎
*http://www.gunpo.go.kr/

## 教育

軍浦有四十五間公立學校：二十五間小學、十二間中學、七間高中，同一間大學。 後者係韓世大學，係一間基督教大學，提供多個學科嘅本科同研究生課程，包括為韓國同海外外國學生而設嘅韓語學院。 該校於1953年以「豐盛福音神學院」之名成立，其後改名並於1993年升格為大學。
九里市

**九里市**（gau2 lei5，）係喺韓國京畿道嘅一個市，原本屬於楊州，面積有33.3平方公里，2002年統計有193,214人喺嗰度住。根據2003年嘅行政區劃，成個市分咗做8個行政洞。九里市嘅市樹係白果，市花係大字杜鵑，市鳥係鴿。

## 拎
*http://www.guri.go.kr/
烏山

**烏山**（wu1 saan1，）係韓國京畿道西南面嘅一個市。佢嘅東西北面都畀華城包圍住，而南面係平澤。總面積有46.72平方公里，193892人喺嗰度住。

## 拎
*http://www.osan.go.kr/
武漢肺炎星加坡疫情

**武漢肺炎星加坡疫情**係講武漢肺炎喺星加坡爆發嘅情況。頭一單確診個案喺2020年1月23號出現。去到2022年4月18號，累積確診個案已經有1,162,780單，其中有1,316人死咗。

## 疫情下嘅文化嘅影響
喺武漢肺炎疫情嘅影響下，2020年同2021年嘅新加坡國慶慶典主題曲嘅歌詞都有回應疫情，鼓勵新加坡人自強。另外藝人曹思平亦改編咗自己喺1986年主唱嘅主題曲《Count On Me, Singapore》做《Stay at Home, Singapore》，鼓勵新加坡人留喺屋企，對抗疫情。

音樂人譚志華亦同劉嘉慧同埋鄭夏韻共同創作咗《露出笑臉》，再邀請咗10位本地歌手，包括李俊偉、黃聿昇、林偉強、高潔萍等合唱。

## 政策變化
新加坡政府喺2021年6月宣布，要採取同病毒共存嘅做法，並且以佢哋嘅高疫苗接種率作為依據。總理李顯龍喺10月9號表示，新加坡喺病例穩定時達到新常態，將可放寬限制措施。佢又預計，新加坡邁向新常態需要3到6個月嘅時間。

## 睇埋
*武漢肺炎國際疫情
*TraceTogether

## 參考
安城 (韓國)

**安城**（on1 seng4，）係韓國京畿道南面嘅一個市。總面積有554.2平方公里，190095人喺嗰度住。
義王

**義王**（ji6 wong4，）係韓國京畿道中南面嘅一個市，總面積53.46平方公里，約莫有158482個人喺嗰度住。
抱川

**抱川**（pou2 cyun1，）係韓國京畿道中東面嘅一個市。總面積826.38平方公里，約莫有158487個人喺嗰度住。
黃詠詩

**黃詠詩**（），係香港舞台劇編劇同演員，香港演藝學院戲劇學院畢業，2002年開始編寫舞台劇、電影同電視劇嘅劇本，比較出名嘅編劇作品有電影《公主復仇記》。

## 演出
### 電影
*2004年：《公主復仇記》 飾 女老師
## 出面網頁
*
方泳琳

**方泳琳**（**Jessie Fong**，）前名**方詠琳**，係香港女模特兒同演員，屬宏寰文化傳播旗下藝人。佢係一位籃球員，最擅長係射3分波，亦曾經係香港女子乙組籃球隊「悠悠」嘅成員，所以被外界稱為「籃球女神」同「籃球界陳妍希」。因樣子甜美，形象健康，甚得廣告商愛戴，尤其係運動品牌，所以喺網上經常見到佢為運動品牌宣傳。

## 簡介
方泳琳係一位籃球員，喺2015年佢打籃球嘅相被網民擺咗上高登，從此就被網民稱呼佢為「籃球女神」。之後就開始被外界關注，喺2015年做咗第一次雜誌訪問。

佢除咗打籃球，亦有行山、健身、滑水、潛水等等嘅運動，所以慢慢就做咗運動界KOL。

2017年方泳琳簽約成為夢想沙龍娛樂文化旗下藝人，同年亦首次演出舞台劇 HiHi大爆炸，2020年同夢想沙龍娛樂文化解約。

2021年方泳琳參與ViuTV選美真人騷《最後一屆口罩小姐選舉》，戴住口罩個樣被指同另一藝人楊偲泳好似，所以佢嘅參賽代號被安排直接用咗楊嘅洋名Renci，最終入圍17強後止步。

2022年方泳琳簽約成為宏寰文化傳播旗下藝人。

## 演出
### 電影
*2017年：《29+1》 飾 林若君（後生版）
*2019年：《作家的謊言：筆忠誘罪》 飾 幼兒園老師
*2023年：《夜校》 飾 細V

### 電視劇（ViuTV）
*2021年：《大叔的愛》 飾 Kiko
*2022年：《季前賽》 飾 街場高手（第4集）
*2023年：《心靈師》 飾 Pinky
*2023年：《殺手廢J》 飾 Kat（殺手Green嘅助手）
*2024年：《飛黃騰達》 飾 Zoe

### 電視節目（ViuTV）
*2021年：《最後一屆口罩小姐選舉》參賽者 Renci
*2022年：《戀講嘢》第41集嘉賓
*2025年：《大力情人》參加者
*2025年：《Chat KP》第15、16集「趣友」

### 電視節目（HOY TV）
*2023年：《杭州限定旅團》主持

### 電視節目（RTHK）
*2019-2020年：《體壇無極限》主持

### 舞台劇
*2017年：《HiHi大爆炸》

## 出面網頁
*
*
麥家朗

**麥家朗**（**Olivia Mak**，，初出道叫**Vanilla**），係香港女模特兒，2010年出道，2011年加入組合Mi55做咗隊長。

麥家朗曾經同吳浩康傳緋聞，因而畀公司雪藏，令組合Mi55變相解散。佢之後結識圈外男友Brian Yu，2020年1月拉埋天窗。

## 演出
### 電視節目
*2017年：奇妙電視《無「恐」不入》第7集嘉賓
### 電台節目
*2017年：香港商業電台《公子會》 11月25號嘉賓

## 出面網頁
*
陳芷瑩

**陳芷瑩**（**Giann Chan**，），係香港女模特兒，亦係一位網上KOL，主要分享旅遊同美容資訊，皆因佢個instagram有成四十幾萬位追蹤者，所以畀人叫做「IG女神」。

## 演出
### 電台節目
*2018年：香港商業電台《公子會》 2月24號嘉賓

## 出面網頁
*
*
*陳芷瑩嘅YouTube Channel
迪子

**迪子**（**TikChi**，），原名**林柏迪**，係香港唱作女歌手，2011年出道。

迪子2017年喺韓國遇到意外而毀容，不過第二年成功整容修復。

## 演出
### 電視節目（ViuTV）
*2023年：《車中泊》主持

## 出面網頁
*
*
葉巧琳

**葉巧琳**（，），前名**葉泠**，係香港女歌手，組合樂遊團嘅主音。

## 簡歷
葉巧琳喺香港演藝學院畢業，主修音樂，2012年同人合組組合樂遊團，參加索尼音樂娛樂香港嘅比賽攞冠軍，2013年成個組合簽約加盟。到2015年佢再用個人身份出道。

葉巧琳2020年參加ViuTV選秀節目《全民造星III》，成功以大熱姿態打入十強。佢喺總決賽演繹兩首個人單曲，包括《二人份》Demo英文版同埋為比賽而寫嘅派台新歌《浸浴》，最後評判同觀眾名次分別係第五同第六，總成績第五名。

## 演出
### 電視節目（[[TVB]]）
*2023年：《J Music》嘉賓

### 電視節目（ViuTV）
*2020年：《全民造星III》參賽者
*2020年：《轉機 ON AIR》第22集嘉賓
*2021年：《囝囝女女730》造星囝女
*2021年：《是滴是友》第13集嘉賓
*2022年：《肥美人》第12集嘉賓
*2022年：《對比時尚 2022 時裝元宇宙》主持
*2022年：《粉絲福利署》第16集嘉賓
*2022年：《海女日記》主持
*2022年：《今餐有料到》第356集嘉賓
*2022年：《Dr.Any毛》第4集嘉賓
*2023年：《讓我一次買個夠》第23集嘉賓
*2023年：《MOSHI MOSHI 富士山》主持
*2023年：《我想身體健康》第22集嘉賓

### 電視節目（香港開電視 / HOY TV）
*2022年：《就是青春》主持
*2023年：《煉狗術師III》嘉賓主持（第21集）
*2024年：《尋找喵喵的故事》嘉賓（第20集）

### 電視節目（中國[[芒果TV]]）
*2023年：《乘風破浪的姐姐 (第二季)》參賽者

### 廣播節目（RTHK）
*Do Re Mischa

## 個人專輯

## 派台歌成績

*（*）上緊榜
*（-）未能上榜
*（×）代表無派去嗰個台
*（**(1)**）兩週冠軍
*包括2020年後嘅冠軍歌曲
*2020年開始

## 獎
*2017年
**新城勁爆頒獎禮2017 - 勁爆十二樂勢力
*2018年
**第四十一屆十大中文金曲 - 最佳進步獎 銅獎

## 攷

## 出面網頁
*
*
關寶慧

**關寶慧**（，），係香港女演員，香港演藝學院戲劇系畢業，做過香港無綫電視同香港電視網絡女藝員。
## 生平
關寶慧喺香港出世嘅，祖籍遼寧省。佢畢業喺聖保祿中學，之後就入咗香港演藝學院嘅戲劇系。畢業之後，佢就喺唔少電影中扮演配角或者跑龍套，之後就加入咗無綫電視，喺《男盜女差》度扮演要角嘅張莉莉，大家先至識得佢。之後佢喺《大頭綠衣鬥殭屍》度扮演第三女主角嘅厲鬼屠天麗，而家嘅觀眾都識得佢。佢仲有其他嘅作品，例如《我愛玫瑰園》、《小李飛刀》、《碧血劍》、《新上海灘》、《迷離檔案》、《緣來沒法擋》等。喺《射鵰英雄傳》度，佢擔演咗第二女主角嘅穆念慈，演技都得到觀眾認同。佢亦曾經演過唔少香港三級片。

關寶慧同關之琳同周海媚一樣，都係滿族後裔，而家佢哋嘅祖先係滿清八大姓氏之一嘅瓜爾佳氏。

2012年，關寶慧加入咗香港電視網絡，參演咗劇集《歲月樓情》。

2019年4月10號，關寶慧憑著舞台劇《她媽嘅葬禮》，榮獲第28屆香港舞台劇獎嘅最佳女主角獎項（喜劇/鬧劇）。呢個獎項係關寶慧從影28年嚟嘅第一次提名，同時亦係佢第一次獲獎。
## 家庭
2016年1月，關寶慧嘅父親因為肺炎病逝，享年97歲。。
## 影視作品
### 電視劇（[[香港電視網絡]]）
*2015年：歲月樓情 飾 丁日君（Anita、Ta姐）（第三女主角）
*2015年：末日+5 飾 律政司司長 （客串）

### 電視劇（[[香港無綫]]）
*1991年：情陷特區 飾 張美華
*1991年：男盜女差 飾 張莉莉 
*1991年：我愛玫瑰園 飾 袁麗敏 
*1991年：幹探群英 飾 錢樂兒
*1992年：三喜臨門 飾 董若菁（第一女主角）
*1992年：重案傳真 飾 鄺月娥
*1992年：92鍾無艷 飾 葛莉芝
*1993年：賭霸天下 飾 烏媚　（第二女主角）
*1993年：都市的童話 飾 莎樂美 （第二女主角）
*1993年：射鵰英雄傳之九陰真經 飾 梅超風（第二女主角）
*1993年：大頭綠衣鬥殭屍 飾 屠天麗（第三女主角）
*1994年：射鵰英雄傳 飾 穆念慈 （第二女主角）
*1994年：獨臂刀客 飾 風飛雪(本名曲飛雪) （第一女主角）
*1994年：愛有明天 飾 趙美君
*1994年：鎮金女人週記 飾 Alan
*1995年：小李飛刀 飾 林詩音 （第一女主角）
*1996年：新上海灘 飾 錢來喜
*1996年：地獄天使 飾 任如玉 （第三女主角）
*1996年：闔府統請 飾 遊自華 （第三女主角）
*1997年：迷離檔案 飾 梁愛晶 （第二女主角）
*1997年：西遊記(貳) 飾 雪妖冰清 （女配角）
*1997年：隱形怪傑 飾 辛曉文 （第三女主角）
*1998年：緣來沒法擋 飾 劉欣兒
*1998年：冤家宜結不宜解 飾 田雅惠 （第三女主角）
*2000年：碧血劍 飾 何紅藥 （第四女主角）
*2002年：無頭東宮 飾 容大姐 （女配角）
*2020年：使徒行者3 飾 陳麗群（客串）
*2025年：新聞女王2 飾 芬姐（客串）

### 電視劇（[[香港電台電視部]]）
*2010年：火速救兵 飾 靚姐 （單元女配角）

### 電影
*1990年：安樂戰場
*1992年：羔羊醫生
*1993年：八仙飯店之人肉叉燒包 飾 探員小寶 （第一女主角） 
*1994年：阿德曬命
*1994年：亂世超人 
*1994年：沉默的姑娘
*1995年：賊王 飾 May
*1995年：蜘蛛女
*1995年：月黑風高 飾 亞花
*1995年：黃金島歷險記
*1996年：血腥Friday
*1996年：大內密探之零零性性
*1997年：高度戒備 飾 李嘉寶
*1997年：完全結婚手冊
*1997年：超級無敵追女仔II之狗仔雄心
*1997年：最佳拍檔之醉街拍檔97
*1998年：魑魅魍魎
*1998年：男人胸女人HOME
*1999年：目露凶光
*1999年：陰陽路五之一見發財
*1999年：親密情人之無限誘惑
*1999年：百萬富翁之無敵掌門人
*2000年：千禧願
*2000年：以眼還眼
*2000年：賤男人週記
*2000年：慾望號列車
*2000年：緣份有TAKE2
*2001年：情迷豬骨煲
*2001年：老夫子2001 飾 咩水 （女配角）
*2001年：烹屍之喪盡天良
*2002年：風流家族 飾 記者
*2002年：騎呢特工
*2002年：我愛夏日長
*2002年：迷離警界之鬼車
*2002年：陰陽路十四之隻鬼拍門
*2003年：生化危城
*2003年：極慾燃燒
*2004年：艷屍降 
*2004年：三個壞男人 
*2005年：金雞後傳
*2005年：雙子
*2006年：大丈夫2 飾 
*2007年：野良犬 飾 吳老師
*2007年：一樓一鬼（同劇演員：唐寧、黎耀祥、林雪、王合喜）
*2007年：七擒七縱七色狼
*2010年：72家租客
*2010年：最危險人物 (基督教福音電影)
*2011年：我愛HK開心萬歲
*2011年：勁抽福祿壽
*2015年：浮華宴 飾 張　太（女配角）
*2016年：綁架丁丁當 飾 傭人
*2017年：常在你左右 飾

### 舞台劇/音樂劇
*2018年：她媽的葬禮（The Memory of Water）飾 大姊
*2019年：我們的青春日誌（Our Journal of Spring Time） 飾 嚴校長

### 配音
*1996年：鐘樓怪人 聲演 愛絲梅拉達

## 參考來源
焦媛

**焦媛**（**Perry Chiu **，），係香港女演員，主要從事舞台劇演出。佢北京出世，自細到香港生活，香港演藝學院戲劇學院畢業。

## 部分公職

* 中國戲劇家協會會員

## 參考來源
貓嶺

**貓嶺**，香港山仔之一，喺新界北部，坪輋五洲，英文**Stag Hill**。座山有五洲路同五洲南路圍住。山高四七米四，佈滿樹林。山周圍有鐵皮屋圍住。

英文Stag指鹿公。

## 攷
*
廖康如

**廖康如**（，）係香港now TV嘅前新聞從業員，做咗記者12年，之後轉職到香港賽馬會，現任職對外事務部，同時喺香港城市大學任兼職講師教電視新聞製作。

## 簡歷
廖康如小學同中學讀聖羅撒書院，曾讀香港大學專業進修學院，及後升讀香港城市大學，再喺香港大學公共行政碩士畢業。佢2012年做過無綫電視實習記者，2013年11月受聘於Now TV做主播，2014年10月轉做政治記者，直到2024年2月轉職到香港賽馬會對外事務部，低調離開傳媒行業。

## 感情
廖康如2010年喺香港電台兼職嗰陣識咗做《政壇新秀訓練班》節目主持及元朗區議員嘅鄺俊宇，之後兩人拍拖，2015年分手。

廖康如喺2020年同富豪趙世曾大仔趙式浩傳出婚訊，先後生咗兩個仔Adrian同Rian。
高埔山

**高埔山**，香港山仔之一，喺新界北部，高埔之東，英文叫**Ko Po Shan**，地歸北區。山以草地為主，亦有樹林。山高六十米多少少。山北見丹山河，山東南有流水響道。

## 攷
*
啫喱粉

**啫喱粉**，嘢食材料之一，用來整啫喱，商品來。佢係魚膠粉加咗糖、香精、色素。只要用水開，攪勻，雪凍凝固就成啫喱。

啫喱粉英文叫**jelly powder**。
運算

**運算**（；，動詞）係指涉及跟從一個定義好嘅模型、通過一連串算術同非算術步驟做嘅計算（廣義上可以包含任何由輸入俾輸出嘅過程）。呢啲計算可以係算術性嘅（加減乘除等），又可以係做邏輯代數嘅處理，中途會處理資訊。

運算嘅例子有演算法：行一段演算法嗰陣，一部電腦會接收用家俾嘅一串演算法，一段演算法包含一串有先後之分嘅指示，每行指示教部電腦做某啲計算，等等，通過行呢段演算法，部電腦會俾出一個輸出，如果段演算法設計得好而且部電腦無誤噉行好段演算法嘅話，個輸出正正會係個用家想要嘅結果。

## 簡例
舉個簡單例子說明，好似係以下呢段用粵文寫嘅演算法（虛擬碼）噉，就做咗一連串嘅運算：

;要解決嘅問題：家吓俾一列正數（輸入）你，假設呢個列唔係一個空列，同我搵嗰列數入面最大嗰個出嚟。
:用嘅演算法嘅步驟：
#設一個變數，叫佢做「max」，並且將佢個數值設做「0」；
#將收到嗰列正數逐個逐個攞嚟同 max 比較吓；
#如果撞到一個大過 max 嘅數（叫呢個數做「x」）嘅話，將 max 嘅數值設做 x，並且繼續將 max 同下個正數比較吓；（邏輯代數）
#將最後得出嗰個 max 嘅數值俾出嚟（輸出）。max 嘅數值會係成列數入面最大嗰個。

呢段演算法用 Python（1991 年出嘅一種程式語言）寫出嚟嘅話會係：

```python
# Input：一列冧巴，叫列冧巴做「L」。
# Output：L 入面最大嘅冧巴。

def find_max (L):
   max = 0         # 設最大值做 0。
   for x in L:     # 同 L 入面每個元件做以下嘅嘢...
      if x > max:       # 如果 x 大過最大值...
         max = x         # ... 設最大值做 x。
   return max      # 做完嗮上述嘅嘢後，俾返個最大值出嚟。
```


研究運算嘅領域係電腦科學（CS），而運算理論係電腦科學一個高度理論化嘅子領域：電腦科學會研究運算嘅應用，研究點用電腦運算造出有經濟價值嘅產品同技術，例如電腦圖像學（CG）研究電腦圖像－用電腦嘅運算功能造圖像嘅技術，而呢啲圖像可以用嚟製作電腦動畫等嘅產品；但另一方面，電腦科學又會用好似數學噉嘅方法研究運算呢家嘢嘅本質－做呢啲研究嘅電腦科學子領域就係運算理論（theory of computation）。

## 睇埋
*運算理論
*電腦科學
*認知科學

## 引咗

## 拎
* Theory of Computation at MIT.
* Theory of Computation at Harvard.
蘇小小 (香港)

**蘇小小**（英文：**Zoe So**，），前名**蘇麗華**、**蘇宜**，係香港女模特兒，亦係一位紋身師。佢讀過香港專業教育學院活動及推廣市場學。
## 演出
### 電視節目（[[ViuTV]]）
*2020年：《埋嚟睇 埋嚟玩》天氣女郎
*2021年：《ERROR自肥企画》第7、14集嘉賓
*2021年：《海陸勁技場》參賽者

## 參考

## 出面網頁
*
*
蘇小小

**蘇小小**可以係：
*蘇小小 (香港)，本名蘇麗華，香港女模特兒
*蘇小小 (南齊)，南齊歌女
鍾曦南

**鍾曦南**（，），又名**鍾宛庭**，花名「南南」（英文：**Namnam**）、「的骰Angelababy」，係香港女模特兒，工作主要係出席各種展覽活動。

## 簡歷
鍾曦南喺香港出世，而且做過模特兒。2022年又參加過香港開電視《Summer Girls 2022》，但喺第二輪被淘汰。

## 演出
### 電視節目（[[ViuTV]]）
*2020年：《埋嚟睇 埋嚟玩》天氣女郎

### 電視節目（[[香港開電視]]）
*2022年：《Summer Girls 2022》參賽者

## 爭議事件

### 唔講普通話就分手短片事件
喺2020年11月，一條中國抖音嘅影片喺香港各大社區平台流傳，當中女主角對白純粹只係因為唔鍾意男朋友唔識講普通話，提到「香港嘅全名是中国香港……連普通話說的不標準，分手啦！」嘅內容，引起網民關注，落選港姐陳紫芊喺網上為條片護航，結果畀超過400名網民批評。由於外形接近，有人以為陳紫芊就係呢條片嘅女主角，但其後就有網民發現，影片入面嘅演員其實係鍾曦南。鍾曦南後嚟喺網上面話段嘢其實唔係佢想拍，但係佢唔識拒絕人，但唔少網民唔接受佢嘅解釋，覺得佢見到咁嘅劇本都去拍已經係有問題，劇本只係講男女關係，咁樣勾到去要愛國令人好反感。

## 註

## 參考

## 出面網頁
*
*
高昌

**高昌**，古城，亦間為古國，今下中國新疆吐魯番地，原為沙漠中嘅綠洲，興盛一時，到後尾流水乾涸，遂廢。漢時打通天山南路，自此為絲綢之路要道。

古城呈橢圓形，畀兩條河牀包圍。無水之故，睇落就似崖上之城，當地人叫佢**崖城**。河牀古時有水，二河喺城南合埋，故此叫交河。現今復有啲流水，水源出自戈壁，只有淺流，而天山水就無再流入來，無復古時水深。
科學毛筆

**科學毛筆**係種筆，同墨水筆有啲似，但筆嘴係毛筆嘅形狀，畀人唔使用墨硯同點墨水都寫到毛筆字書法。
斑馬牌

**斑馬牌**（英文：**Zebra Co., Ltd**，日文：**ゼブラ株式会社**）係日本一個文具牌子，1914年喺東京創立，而家主要生產原子筆、鉛芯筆、墨水筆、科學毛筆、啫喱筆、水筆同熒光筆。
啫喱筆

**啫喱筆**係種筆，同原子筆有啲似，但筆嘅顏料係水溶性嘅凝膠啫喱，寫出嚟色水睇落鮮豔啲。
斑馬 (搞清楚)

**[[斑馬]]**係對一類有斑紋嘅馬屬動物嘅統稱，亦可以係：
*斑馬牌，日本文具牌子
*斑馬線，行人過路設施
*斑馬魚，熱帶淡水魚
## 類似嘅詞
*班馬：即係請救兵，沿自香港黑社會用語
迪卡斯特拉演算法

**迪卡斯特拉演算法**（）係由荷蘭電腦科學家艾斯加·迪卡斯特拉（Edsger W. Dijkstra）諗出嚟嘅一個搵路演算法。呢個演算法會攞三樣嘢做輸入：一個圖、一個起點節點同一個終點節點；目的係俾出「成本最低嗰條路線」嚟做輸出，而如果有多過一條「成本最低路線」嘅話，是但俾其中一條做輸出。虛擬碼如下：


```csharp
def pathfindDijkstra(graph, start, end): // 個演算法有三個 input，個圖（graph）、起點（start）同終點（end）
  struct NodeRecord: // 個演算法需要三件資訊：
    node // 節點
    connection // 連結
    costSoFar // 「目前嘅成本」

  // 初始化
  startRecord = new NodeRecord()
  startRecord.node = start
  startRecord.connection = None
  startRecord.costSoFar = 0
  open = PathfindingList() // 「開放表」（open list）
  open += startRecord // 將起點加入開放表。
  closed = PathfindingList() // 「封閉表」（closed list）

  // while 開放表入面仲有嘢，做...
  while length(open) > 0:
    current = open.smallestElement() // 攞開放表入面最細嗰件做現時點。
    if current.node == goal: break // 如果現時點係終點，break。
    // 如果冇 break 到，個程式會繼續行落去...
    connections = graph.getConnections(current) // 將同現時點有連結嘅節點冚唪唥搵嗮出嚟。

    for connection in connections: // 同搵到嘅連結每個做以下嘅嘢...
      endNode = connection.getToNode() // 設嗰條連結去嘅點做終點。
      endNodeCost = current.costSoFar + connection.getCost() // 計個成本。
      if closed.contains(endNode): continue // 如果嗰點係冇路走嘅，skip 去計下一條連結。
      else if open.contains(endNode):
        endNodeRecord = open.find(endNode)
        if endNodeRecord.cost <= endNodeCost: continue // 如果呢個點嘅成本並唔細過已知嘅點嘅話，skip 去計下一條連結。
      else:
        endNodeRecord = new NodeRecord() // else，將呢個點加入紀錄嗰度。
        endNodeRecord.node = endNode
      // Update 成本同連結
      endNodeRecord.cost = endNodeCost
      endNodeRecord.connection = connection
      // 再將呢點加入開放表嗰度。
      if not open.contains(endNode):
        open += endNodeRecord
      // 將現時點移出開放表，並且加佢入封閉表。

    open -= current
    closed += current

  // 做完個 while 之後...
  if current.node != goal: // 如果冇去到終點嘅話，表示搵路失敗。
    return None
  else: // 否則，compile 一個列嗮搵到嗰條路涉及嘅連結嘅表，表示條路線。
    path = [] 
    while current.node != start: 
      path += current.connection
      current = current.connection.getFromNode()
    return reverse(path) // 將條路線俾出嚟做 output。
```


## 睇埋
*A* 搜尋演算法

## 參考資料
三椏村

**三椏村**（），係香港新界北區印洲塘一條村，喺印洲塘東岸近三椏灣，荔枝窩東南面。村民多數係曾氏人。
崗下

**崗下**（），係香港新界北區沙頭角一條村，喺沙頭角管制站東南面，屬香港邊境禁區範圍入面。
榕樹凹

**榕樹凹**（），係香港新界北區沙頭角一條村，喺沙頭角海岸近榕樹凹灣。呢條村主要住客家人。
娛樂大家10點半

《**娛樂大家10點半**》（）係香港電視廣播有限公司嘅遊戲節目，由汪明荃、森美、余德丞主持。節目延續返之前嘅遊戲節目《娛樂大家》，繼續由「娛樂家族」成員同藝人嘉賓玩遊戲，兩者最大分別係每集得半個鐘，無咗蘇永康，同埋每集得2位嘉賓。節目由2020年3月16號到4月10號香港時間逢禮拜一到五22:30-23:00喺翡翠台播。

## 娛樂家族
娛樂家族成員包括周志康、丁子朗、謝東閔、陸浩明、吳若希、陳曉華、鄧卓殷、張秀文、林穎彤、譚嘉儀、戴祖儀、黃庭鋒、郭子豪、何雁詩、孔德賢、鄧智堅，每集會有9到12位成員落場玩遊戲。另外呢輯嘅娛樂女郎同上一輯一樣都係黃子桐、鄧美欣。

## 每集內容

## 出面網頁
*娛樂大家10點半 - 主頁 - tvb.com

## 電視節目變遷